"Držali su ga danima u bunkeru, za njegovu glavu uzeli su pet miliona evra": Kako je zaista izgledalo hapšenje Radovana Karadžića - 24sedam "Držali su ga danima u bunkeru, za njegovu glavu uzeli su pet miliona evra": Kako je zaista izgledalo hapšenje Radovana Karadžića - 24sedam\n“Držali su ga danima u bunkeru, za njegovu glavu uzeli su pet miliona evra”: Kako je zaista izgledalo hapšenje Radovana Karadžića\nPredsednik Karadžić je držan tri dana u bunkeru dok novac nije legao na račune predstavnika tadašnje vlasti u Srbiji, kaže Petronijević\nNa današnji dan 2008. godine u Beogradu je zvanično uhapšen Radovan Karadžić, prvi predsednik Republike Srpske, optužen od strane Međunarodnog krivičnog tribunala za bivšu Jugoslaviju.\nMeđutim, njegova porodica i advokati tvrde da se hapšenje odigralo tri dana ranije, 18. jula.\nPotvrđeno: Radovan Karadžić pisao UN i Savetu bezbednosti pre izručenja u britanski zatvor\n– Gadi mi se uporno obeležavanje 21. jula kao dana hapšenja, kada svi znaju da je uhapšen 18. jula i potom držan u podrumskim prostorijama jedne institucije u Beogradu – rekla je za 24sedam ćerka Radovana Karadžića, Sonja Karadžić Jovičević.\nOna je dodala da su tadašnje vlasti imale u planu da “vruć krompir” prebace Republici Srpskoj i Crnoj Gori.\nSonja Karadžić, privatna arhiva\n– Puna tri dana tadašnje vlasti Srbije obavljale su pregovore i vršile pritisak na vlasti Republike Srpske i Crne Gore sa ciljem da jedna od njih preuzme Radovana sa pričom da je uhapšen na njihovom terenu i time preuzme na sebe i ruže i trnje. Kako su vlasti Srpske i Crne Gore to odbile, u ponedeljak, 21. jula 2008. godine, u kasnim večernjim satima (blizu ponoći), objavljeno je ono što su službe i mediji sažvakali, a javnost progutala – kaže Sonja Karadžić Jovičević.\nOno što je još veći skandal jeste to da su, prema tvrdnjama advokata Radovana Karadžića, Gorana Petronijevića, u akciji hapšenja učestvovali stranci.\n– Radovan Karadžić je uhapšen u petak po podne 18. jula 2008. godine u autobusu koji saobraća prema Batajnici, na starom zemunskom putu. Hapšenje je izvela međunarodna ekipa koju su sačinjavali par naših policajaca i nekoliko Engleza. Oni su zaustavili autobus izvan stanice, ušli u vozilo i nabili mu šešir na glavu – kaže za 24sedam Petronijević.\nOn je otkrio i gde se prvi predsednik Republike Sprske nalazio od trenutka hapšenja do objavljivanja informacija o tome u medijima.\n– Prema informacijama koje smo kasnije dobili, on je odvezen u sedište Bezbednosno-informativne agencije, gde je dva dana držan u nekoj vrsti bunkera. Za to vreme nisu izvršene nikakve analize kojim bi utvrdili njegov identitet, iako se njegov tadašnji izgled dosta razlikovao od onoga po kome nam je svima bio poznat. Tek u nedelju ujutru predsednik Karadžić sproveden je u Tužilaštvo u Ustaničkoj ulici, a informacija o njegovom hapšenju objavljena je u ponedeljak – ispričao je advokat.\nPetronijević je otkrio i šta se dešavalo neposredno pre akcije hapšenja.\n– Sa kolegom Svetozarom Vujačićem, koji je zajedno sa mnom bio angažovan na odbrani predsednika Karadžića, saznao sam da je nekoliko dana pre hapšenja u Hag stigao neko ko je “predstavnik visoke vlasti” iz Srbije i da je tamo zbog slučaja Radovana Karadžića. Nismo znali o kome je reč i o čemu se radi, ali smo imali saznanja da je on već neko vreme tamo – kazao je Petronijević.\nDodao je da je nešto kasnije saznao o kome se radi.\n– Tek kada je izašla knjiga Serža Bramerca saznali smo da je po nalogu tadašnjeg predsednika Srbije Borisa Tadića, a u dogovoru sa javnim tužiocem za ratne zločine Vladimirom Vukčevićem, u Hagu boravio Miodrag Miki Rakić – kaže advokat.\nNajveća misterija ostalo je pitanje šta se desilo sa nagradom za isporučivanje prvog predsednika Republike Srpske.\n– Rakić se iz Haga nije vratio direktno u Beograd, nego je prvo otišao na Kipar, pa na Maldive i Kajmanska ostva, i tek onda je doputovao u srpsku prestonicu. Ta njegova maršruta je bilo čekanje da isplati pet miliona dolara i da se ta sredstva preko poreskih rajeva raspodele po privatnim računama predstavnika tadašnje vlasti u Srbiji. Dakle, predsednik Karadžić je držan tri dana u bunkeru dok novac nije legao. Mi danas znamo za pet miliona dolara, ali vrlo moguće da je novac bio daleko veći – istakao je Petronijević\nAdvokat je dodao da su, tek posle hapšenja, usledile najveće prepreke, s obzirom na to da se tadašnja vlast trudila da, što više može, oteža Karadžićevu odbranu.\n– Predsednik Karadžić je u trenutku hapšenja sa sobom imao laptop i opširan materijal koji je spremao za svoju odbranu. On mi je ispričao šta se tu sve nalazilo, i mogu vam reći da se radi o zaista velikom materijalu. Oni koji su ga uhapsili tom prilikom su sve to oduzeli. Kada smo za to saznali, mi smo “digli frku”. Nedugo posle toga javljeno mi je iz policije da je tri kilometra od mesta otmice, pored neke napuštene policijske stanice, pronađena torba sa laptopom. Očekivano, kada je laptop nama predat, bio je prazan i svi materijali su izbrisani. Sve to je radila tadašnja vlast: otela ga je zajedno sa strancima, držala ga nekoliko dana u bunkeru, uzela ogroman novac i još mu “vezala ruke” oduzimanjem materijala, kako ne bi mogao da se brani – rekao je Petronijević.\n"Rols-rojs" među voćem: Rubi roman je grožđe veličine pingpong loptice i košta koliko i dobar auto\nOni ne otkrivaju lica i ne daju intervjue: Nipplepeople u Novom Sadu i Beogradu u avgustu (VIDEO)\n#Goran Petronijević #hapšenje #haški tribunal #Radovan Karadžić #Sonja Karadžić\n22.07.2021 u 08:09\nI sad ta ŽUTA GOVNA hoće ponovo na vlast… Seme im se zatrlo!


zaštita informacija | agroekonomija\nTag Archives: zaštita informacija\nDanas, u velikoj meri, biznis zavisi od informacionih tehnologija, komunikacija putem mreža,\nkao i bežičnih i mobilnih komunikacija. Obavljanje poslova putem interneta, podugovaranje i korišćenje usluga treće strane postaju sve češći vidovi savremenog poslovanja. Lanac snabdevanja postaje sve složeniji, a mogućnost kompjuterskih prevara dovodi do povećanja rizika u svim oblastima poslovanja.\nBezbednosti i čuvanje informacija je od suštinskog značaja za današnje poslovne sisteme. U uslovima visoke konkurentnosti, pravovremena i prava informacija je novac, opstanak i prestiž na tržištu.\nSavremeni državni i privredni subjekti sve više zavise od informatičke i komunikacione infrastrukture. To omogućava protok velike količine informacija između subjekata, ali ujedno izlaže informacije i informacione sisteme brojnim pretnjama. Pojam bezbedosti informacija ne odnosi se isključivo na tehničke mere zaštite (lozinke, kripto, prava pristupa i sl.), već podrazumeva i administrativne (sigurnosne politike, pravilnike, procedure) kao i fizičke (video nadzor, zaštita prostorija, fizička kontrola pristupa itd.). Gubljenje samo jedne važne informacije može dovesti do delimičnog ili potpunog gubitka profita, može da nanese nenadoknadivu štetu ugledu kompanije. Kako bi informacioni sistem bio zaštićen na pravi način, potrebno je uspešno uskladiti, implementirati i nadzirati sve potrebne mere zaštite.\nSvesni činjenice „preuzimanja“ informacija i znanja kroz nelegalne tokove, ISO organizacija je usvojila seriju standarda ISO 27000, koji generalno ukazuju na to šta organizacije treba da urade da bi zaštitile svoje poverljive informacije. Ostavlja se sloboda organizacijama kako da zadovolje standardima definisane zahteve u skladu sa svojom veličinom, delatnošću, potrebama, stepenom tehnološkog razvoja.\nPosted in Zakonska regulativa EU i RS\nTagged informacije, informacione tehnologije, ISO, ISO 27000, standardi, zaštita informacija


Cink štiti jetru « TINKTURE DR ŠULCA\nCink ima potencijal da pomogne u lečenju bolesti jetre, posebno u slučajevima hroničnog hepatitisa C; na to ukazuje istraživanje nedavno objavljeno u časopisu Nature Communications.\nIstraživači Vestmed instituta i Kirbi instituta su u saradnji utvrdili da cink ima potencijal da pomogne u tretmanu bolesti jetre, zato što potiskuje inflamatorni efekat jednog proteina, po imenu lambda 3 (IFN-λ3), posebno u slučajevima gripa i hepatitisa tip C. Ovaj protein je direktno povezan sa oštećenjima tkiva kod hroničnih oboljenja jetre. Taj protein, osim toga, smanjuje antivirusnu aktivnost i ubrzava replikaciju virusa i in vitro i in vivo.\nMeđutim, ispostavilo se da cink inhibira brojne aspekte imune reakcije jetre na viruse, koje bi protein (IFN-λ3) mogao da izmeni (drugim rečima, poboljšava imunitet jetre). Cink takođe blokira inflamatornu aktivnost ovog proteina, koja je snažno povezana sa napredovanjem ciroze i kod virusnih i kod ne-virusnih oboljenja jetre, izjavio je vođa istraživanja prof dr Skot Rid, koji je dodao i da podaci do kojih su istraživači došli ukazuju da cink ima sasvim realan potencijal da se koristi kao jednostavan i efikasan tretman protiv akutnih i hroničnih upala u jetri.\nInteresantno je i da su istraživanja pokazala da je manjak cinka u organizmu zaista povezan sa cirozom jetre. Osim toga, više prethodnih proučavanja je već pokazalo da uzimanje cinka može da poboljša neurološke simptome i pothranjenost koji su povezani sa oboljenjima jetre. Cink takođe pomaže da se ublaže alkoholičarske bolesti jetre tako što inhibira formiranje slobodnih radikala i poboljšava putanje antioksidanasa.\nPrirodni izvori cinka su za vegetarijance kupus i naut (23% preporučene dnevne doze u 100g), pečurke, brokoli, semenke bundeve (golice),integralne žitarice i druge mahunarke.\nKategorije: Bolesti Tagovi: brokoli cink jetra kupus leblebije zitarice\n5-dnevni program čićenja jetre\nZašto treba da jedete rotkvice?\nKrave proizvode „ljudsko“ majčino mleko


Naslov: Српска Застава Čet 20 Jun - 23:06\nDžordž Buš je tokom posete Tirani izjavio da su SAD "odlučile da Kosovo treba da bude nezavisno". Jedan od Bušovih prethodnika, 28. američki predsednik (1913 – 1921), Tomas Vudro Vilson je pre devet decenija takođe mnogo razmišljao o Balkanu i mnogo energije utrošio da se na tom prostoru pronađu odgovarajuća, stabilna državno-pravna rešenja u čijem je on samom središtu video Srbiju, baš kao što je danas vidi Buš.\nViđenja dva predsednika SAD se, međutim, razlikuju u korenu.\nPredsednik Vilson je verovatno najobrazovaniji predsednik u istoriji SAD. Prvo je diplomirao na Univerzitetu Prinston, zatim je studirao pravo na Univerzitetu Virdžinija, a posle neuspele advokatske prakse, nastavio studije istorije i političkih nauka na uglednom Džon Hopkins univerzitetu u Baltimoru.\nDoktorirao je s izvanrednom analizom zakonodavne vlasti SAD 1885. i posvetio se profesuri, predajući od 1890. pravne i političke nauke na Prinstonu čiji je predsednik postao 1902. godine.


PU (Foto Gazeta Ekspress)\nKako se navodi, dodeljena akreditacija važi za naredne 3 godine, a na studije Balkanistike mogu se upisati maksimalno 30 studenata. Program počinje u oktobru ove godine, saopšteno je RTV Kim iz Univerziteta u Prištini.\n"Sada radimo na promociji studija Balkanistike i na ohrabrivanju učenika da se prijave i pridruže programu", navodi se u saopštenju.\nRok za prijave studenata otvoren je do 24. avgusta ove godine a zainteresovani se mogu prijaviti klikom na ovaj link https://apliko.uni-pr.edu/Aplikimi i popunjavanjem aplikacije.\nNaredni poziv za prijavljivanje biće objavljen kasnije u septembru ove godine, navode u saopštenju.


Srpska i evropska desnica – Centar savremene politike\nPopulizam desničarskih partija dobija značajan momentum u zemljama Evrope. Dok izlaznost glasača opada, uticaj velikih partija se smanjuje i politički spektar fragmentuje. Izbeglička kriza i nedavni teroristički napadi u Parizu dali su vetar u leđa desničarima širom Starog kontinenta i učvrstili njihovu već solidnu podršku u glasačkom telu brojnih zemalja, a posebno Nacionalnom frontu u Francuskoj. Ono što je odmah primetno je da je internacionalizam levice nedovoljno jak da mobiliše glasačko telo i odupre se nacionalističkom diskursu desnice.\nŠtaviše, opšti osećaj u Evropskoj uniji je da problemi dolaze spolja, i okretanje sebi se vidi kao potencijalni odgovor na goruće probleme sa kojima se Unija i njene članice suočavaju. Stoga ne začuđuje činjenica da je, iako se profil desničarskih partija u Evropi fundamentalno razlikuje, svima zajednički konsenzus o odbijanju daljih koraka evropskih integracija, ali i pozivanje na dezintegraciju sistema Unije. I upravo to je ključna razlika između evropskih i srpskih desničara. Izuzetno je važno reći da su desničarske partije u Evropi, poput Nacionalnog fronta, postale prvenstveno antisistemske partije koje svoju podršku crpe iz opšteg nezadovoljstva sistemom.\nNo, kako u Srbiji sistem ne postoji, ni partije ne mogu biti antisistemske, već isključivo antirežimske. Evropske i srpske desničare povezuje – mržnja prema Evropi, manjinama, drugim religijama, imigrantima, i različitosti bilo koje vrste. Diskurs i jednih i drugih se bazira na odbrani nacionalnih vrednosti, rodoljublju i bogoljublju, a glavna pretnja i izvor problema su upravo drugačiji od njih, u bilo kom smislu. No, dok je evropska desnica “umivena“ i razume da se politička važnost ostvaruje korišćenjem osećaja razočarenja u Evropsku uniju, straha od terorizma i mobilizacijom gubitnika kapitalizma, desnica u Srbiji raste na nacionalističkom diskursu koji je kod nas i dalje dovoljno snažan da taj rast podrži. Frustracija porazom nacionalističke politike Srbije devedesetih godina nije iščezla i njeni ostaci još uvek postoje. Kao rezultat te politike, i delovanja njenih ostataka, Srbija ima nacionalnu krizu identiteta. Večno između Rusije i Zapada, kapitalizma i socijalizma, evropskih i nacionalnih vrednosti, Srbija danas ne zna gde pripada, i fundamentalno ne razume svet u kome se nalazi. Prirodno, to se ogleda i u političkim izborima koje Srbija pravi. Đorđe Vukadinović, glavni i odgovorni urednik Nove srpske političke misli, objašnjava da je Srbija izabrala Vučića jer: “nije imala snage da izabere bilo šta: ni Evropu, ni Rusiju“. Tome u prilog ide i “rusifikacija nacije“ kojoj svedočimo, a koja dolazi od desno orijentisanih partija i Srpske pravoslavne crkve: nadmoćnost pravoslavne civilizacije, vizantijsko nasleđe, slavenstvo, i (upitna) istorijska pomoć koju je Rusija ikada pružila Srbiji.\nNesposobnost vladajuće elite da pokrene obećane reforme i unapredi stanje u zemlji, kao i često predstavljanje Evropske unije kao “ucenjivača“, svakako dolazi naruku proruskim strujama koje deluju u zemlji. Uticaj ruske meke moći se sve više oseća u regionu i navodi na zaključak da Rusija ima jasno definisanu strategiju prema Zapadnom Balkanu, u kome vidi Srbiju kao ključnu zemlju. U sve češćim konfliktima sa Zapadom, pre svega Sjedinjenim Državama i Velikom Britanijom, Rusija je i te kako svesna da destabilizacija Zapadnog Balkana nju ne košta gotovo ništa, dok bi Evropsku uniju mogla da košta mnogo. Podela regiona na zapadnu i rusku sferu uticaja je svakako jedan od ruskih ciljeva, i dok Rusija, barem ne otvoreno, ne osuđuje pridruživanje Srbije Evropskoj uniji, rusko rukovodstvo je jasno protiv pridruživanja Srbije NATO-u. No, da ruski uticaj ne staje samo na Balkanu, govori i činjenica da je i francuski Nacionalni front nedavno dobio izuzetno povoljan kredit od Rusije, kao i da članovi te partije, poput Emerika Šoparda i predsednice Marin le Pen, govore o tome da je Srbija nepravedno napadnuta od stane NATO-a, između ostalog i zbog toga što je tradicionalni ruski saveznik. Izjave ove vrste dodatno raspiruju plamen nacionalizma za koji Rusi i te kako znaju da i dalje u Srbiji gori, i koji treba hraniti kako bi do destabilizacije regije došlo.\nŠto se tiče domaće političke scene, u Srbiji je trenutno registrovano tri ruske manjinske stranke: Stranka Rusa Srbije, Srpsko-ruski pokret i Ruska stranka, dok jedna čeka registraciju – Jedinstvena ruska stranka, kao i tradicionalne partije koje otvoreno podržavaju okretanje Rusiji – DSS, SRS, Dveri i Treća Srbija. Dok je nemoguće predvideti izborne rezultate manjinskih stranaka, jer su retko deo istraživanja javnog mnjenja, ista istraživanja pokazuju da većina građana Srbije pozitivno gleda na savez sa Rusijom. Dakle, mobilisanje proruskih osećanja ne bi trebalo da bude problem za te partije, ali problem sa kojim će se suočiti je udaljavanje od obećanja stabilnosti i boljeg života koje Evropa nudi, a koje nisu nužno prisutne u proruskom diskursu. U slučaju većih stranaka, poput SRS-a i DSS-a, kao i Dveri, gotovo je sigurno da će se te stranke naći u novoizabranom sastavu Parlamenta nakon prolećnih izbora. Štaviše, istraživanje Nove srpske političke misli pokazuje da je Vojislav Šešelj, nakon Aleksandra Vučića i Ivice Dačića, politički lider koji građanima uliva najviše poverenja i to je svakako podatak koji bi trebalo da građane, a i političke lidere, motiviše da razmisle kako je do toga došlo.\nNa kraju, u zemljama koje imaju dugu demokratsku tradiciju, prisustvo partija koje su krajnje desno orijentisane u parlamentu ne predstavlja poraz demokratije, već suprotno, jer su te demokratije dovoljno snažne da ih izdrže. Ipak, u mladoj demokratiji kakva Srbija jeste nije najjasnije kakve će političke posledice potencijalni povratak desnice u Narodnu skupštinu imati po zemlju i njenu opredeljenost za Evropu. Ono što je sigurno je da domaćoj desnici veze sa njihovim evropskim partnerima ne fale, a da podrška i jednima i drugima dolazi iz Rusije. Da li su građani Srbije nakon tri i po godine neopredeljenosti Aleksandra Vučića i njegove vlade uvideli da moraju napraviti ideološki izbor i izboriti se sa svojom krizom identiteta? Videćemo 24. aprila, najverovatnije.\nAutor: Marko Čeperković student Instituta političkih nauka u Parizu i Londonske škole ekonomije. Tekst je izvorno objavljen na portalu European Western Balkans.\n10.02.2016. 10.02.2016. EditorDanas, desnica, European Western Balkans, Marko Čeperković\nPrethodno Prethodni članak: Evropski parlament izglasao rezoluciju o Srbiji\nSledeće Sledeći članak: Tadić: Bez posledica dok vlada sarađuje oko Kosova


Stravična nesreća kod Požarevca, jedan mrtav\nMondo\t03.01.2015 19:32\nPutnički voz koji je saobraćao na relaciji Niš – Lapovo kasno sinoć je udario kod Paraćina u automobil čiji je vozač pokušavao da pređe prugu iako je prelaz bio zatvoren.\nU Dankovu kod Paraćina, na međunarodnoj pruzi Beograd - Niš, noćas oko 23 sata, putnički voz udario u automobil i tom prilikom je smrtno stradao vozač automobila, izjavila je portparol Policijske uprave u Jagodini Gordana Cvetić.\nVoz je gurao automobil više stotina metara i zaustavio se tek ispred mosta u blizini Štofare.\nAutomobil se odmah potom zapalio pa su intervenisali vatrogasci, dok je muškarac, čiji se indentitet utvrđuje, poginuo na licu mesta.\n„Telegraf“ saznaje da su u momentu prolaska voza branici na pružnom prelazu bili spušteni, ali se vozač provukao između njih, zbog čega je i došlo do sudara.


Izvor: RTS, 13.Apr.2021, 15:25\nPripadnici Ministarstva unutrašnjih poslova u Beogradu uhapsili su D. Š. zbog postojanja osnova sumnje da je izvršio krivično delo obljuba sa detetom.\nOn se tereti da je juče pozvao desetogodišnju devojčicu da uđe s njim u toalet jednog tržnog centra na Zvezdari, otkopčao pantalone, pa je poljubio u obraz, a potom i neprimereno dodirnuo, saopštio je MUP.\nDevojčica je pobegla, a slučaj je prijavljen policiji koja je ubrzo identifikovala i uhapsila D. Š.\nOsumnjičenom je određeno zadržavanje do 48 časova i on će, uz krivičnu prijavu, biti priveden Višem javnom tužilaštvu u Beogradu....


Mirabelli odbio prvi napad, sledi novi...\nŠok predlog bio je tokom dana na stolu Massimiliana Mirabellija, ali kako javljaju raznorazni izvori sa Apenina sportski direktor Milana nije zagrizao!\nNavodno, engleski drugoligaš Wolverhampton čiji su vlasnici Kinezi, a čovek koji vodi sve poslove oko transfera portugalski superagent Jorge Mendes, poslao je na adresu Rossonera ponudu tešku 34.700.000 (iliti oko 40.000.000 evra) za mladog napadača André Silvu?! Mirabelli nije mnogo razmišljao, iako Silva za prvih šest meseci u klubu nije dao nijedan gol - osam je dao u Ligi Evrope - i mada je kod Gennara Gattusa tek treća opcija, posle Kalinića i Cutronea.\nSilva važi za jednog od najperspektivnijih napadača nove generacije i u Milanu ne žele da ga se odreknu tako lako. Ali caka na koju će Mendes igrati svakako je loša finansijska situacija i činjenica da do oktobra italijanski velikan mora da vrati američkom investicionom fondu preko 300.000.000 evra, te da obezbedi finansijski fer-plej i tako bude čist pred Uefom, kako bi dobio licencu za evropska takmičenja.\nZbog svega toga Corriere della Sera tvrdi da je ovo bilo samo opipavanja pulsa, odnosno da će Wolverhampton pravu ponudu tek poslati. Tek usput pominje se mogućnost da i Everton ozbiljnije napadne mladog Portugalca, pošto je teško očekivati tako nešto posle dovođenja Tosuna iz Beşiktaşa za 30.000.000 evra.\nWolverhampton je sve atraktivnija destinacija za mlade fudbalere, pa i ozbiljnija, proverena imena. Prvo mesto na tabeli Čempionšipa i gotovo siguran plasman u Premijer ligu omogućuju ovom klubu da podigne lestvicu i zakuca čak i na vrata jednog takvog velikana kakav je Milan. Uostalom, letos je u klub stigao kapiten Porta Rúben Neves za cifru od 18.000.000 evra.\nOčigledno da je to bio samo početak...\nObjavio A.C. Milan Serbia у 18:52


Ambasador Holandije i gradonačelnik Leskovca otvorili pogon "VNB Knitting" u Grdelici - Dnevnik Juga\nHome / EKONOMIJA / Ambasador Holandije i gradonačelnik Leskovca otvorili pogon „VNB Knitting“ u Grdelici\nSrdjan Stamenkovic 15/04/2016\tEKONOMIJA Leave a comment\nU fabrici, koja je sa radom krenula još decembra prošle godine, trenutno radi 25-oro radnika, a planirano je da do kraja ove godine posao dobije još 60-tak.\n– Cilj je da se, na godišnjem nivou, proizvede oko 35 hiljada muških i ženskih džempera, koji će se izvoziti na tržište Holandije, Belgije i Nemačke. Grad je podržao dolazak ovog investitora, na taj način što mu je, na period od šest godina, ustupio pogon nekadašnje fabrike „Danilo Bošković“. U Leskovcu je veoma važno osnivanje što većeg broja malih i srednjih preduzeća, jer su ona pokretači ekonomskog oporavka, kroz otvaranje novih radnih mesta i podsticanje preduzetničkog duha, rekao je gradonačelnik Leskovca Goran Cvetanović.\nKontinuirano radimo na povećanju zapošljivosti i ulažemo značajne napore da ovaj grad bude povoljno mesto za ulaganje, dodao je. Srbija nama nije nepoznata zemlja, jer smo već sarađivali sa nekoliko fabrika trikotaže, pre nego što smo odlučili da proizvodnju pokrenemo u Grdelici, rekao je jedan od vlasnika „VNB Knitting“-a, Klas Veijer.\nDa biste napravili konkretne planove, nije potreban samo preduzimljiv duh, već i dobra mreža ljudi, koji vam mogu pokazati put u novoj sredini. Veoma smo zahvalni na mogućnosti koju su nam pružili predstavnici ove lokalne samouprave i zahvaljujući dobroj međusobnoj saradnji, u kratkom periodu smo pronašli veoma sposobne radnike. Od sledeće nedelje počinjemo i proizvodnju u dve smene. Uspeh ovog preduzeća je u interesu svih nas i nadam se da će doprineti boljoj ekonomiji Grdelice, dodao je Veijer.\nZadovoljan sam što se holandske kompanije šire na jugu Srbije, zbog potencijala koji ovaj grad ima u oblasti drvoprerađivačke, prehrambene,a pre svega tekstilne industrije, zbog čega se nekada i zvao „Srpski Mančester“, rekao je ambasador Holandije, Henk Van den Dool.\nOn je izrazio nadu da će kompanija „DNB Knitting“ ovde proširiti svoju proizvodnju i da će se pružiti prilika velikom broju Grdeličana da se zaposle. Veliki broj ljudi ostalo je bez posla kada je, pre 16 godina, u ovom mestu zatvorena i poslednja fabrika. Ovo je način da se pomogne njima, ali i mladima, kako ne bi odlazili iz Grdelice, dodao je ambasador Henk Van den Dool.\nPrevious Vlada Srbije obezbedila sredstva za završetak kolektora\nNext Ambasador Holandije i gradonačelnik Leskovca otvorili pogon „VNB Knitting“ u Grdelici


Tag / Raka Radović / Vesti online\nDamask se žalio UN: Amerikanci ubijaju civile\nMinistarstvo inostranih poslova Sirije obratilo se generalnom sekretaru UN i predsedniku Saveta bezbednosti zbog pogibije civila prilikom bombardovanja koje su izvele snage međunarodne koalicije...\nRusija, Turska i SAD: Zajedničkim snagama na Raku?\nU turskoj Antaliji je održan sastanak šefova Generalštaba Rusije, Turske i SAD. Sastanak je održan u trenutku kada Islamska država napušta svoje pozicije u iračkom Mosulu i povlačenja...\nSlom džihadista pred Rakom\nIslamska država doživela je potpuni slom pred sirijskom armijom koja je za nedelju dana napredovala oko 60 kilometara pustinjskim putem ka terorističkoj prestonici Raki. Vojska je u sredu uveče...\nFarma: Izbačena Milena, Raka ostao\nU duelu znanja Raka je pobedio Milenu pošto su naizmenično odgovarali na pitanja, a kada su sabrani glasovi publike - on je i ukupni pobednik. "Šta je resorpcija" je bilo pitanje na koje Milena...\nFarma: Zamalo tuča "fašiste i propalog političara"\nNa "Farmi" je ponovo izbila frka, a ovoga puta zamalo i tuča Rake i Miloša Bojanića. Maca optužio folkera da je fašista jer je Firčija uporedio sa zlikovcem iz Jasenovca.\nPretnje na Farmi: Nije ti ovo Luda kuća!\nRaka Radović zapretio je Dejanu Stankoviću da će ga zgrabiti za gušu ukoliko voditelj nastavi da ga provocira i ljutito mu poručio da ga, kad izađu sa "Farme", više niko i ništa neće...\nFarma: Prvi fizički obračun\nFarma: Raka postao prvi gazda


RTS :: Kukan: Ne postoji "magično rešenje" za odnose Beograda i Prištine\nPolitika Kukan: Ne postoji "magično rešenje" za odnose Beograda i Prištine\nnedelja, 16. sep 2018, 12:31 -> 12:53\nPredsedavajući Odboru za Stabilizaciju i pridruživanje EU i Srbije u Evropskom parlamentu Eduard Kukan navodi da u dijalogu Beograda i Prištine nije osnovno pitanje trenutna diskusija o tome kada će doći do sporazuma, već kakav bi to sporazum trebalo da bude.\n"Moramo biti oprezni kako ne bismo prekoračili limite mogućeg", rekao je Eduard Kukan za Tanjug.\nNa pitanje Tanjuga kako vidi optimizam EU zvaničnika, koji dogovor o sveobuhvatnoj normalizaciji čekaju u "narednih par meseci" i pesimizam predsednika Srbije Aleksandra Vučića za koga se "rešenje još ni ne nazire", Kukan kaže da trenutne izjave treba sagledati sa "zdrave distance".\n"Prvo, nije pitanje kada bi do sporazuma trebalo da dođe, već kakvu vrstu sporazuma želimo. Smatram da, pre nego što nešto kažemo, mora da bude jasno šta želimo da postignemo. Tu jednako mislim na Srbiju i Kosovo, kao i na EU, koja nosi odgovornost za region, kao potencijalni budući deo EU", navodi Kukan.\nEduard Kukan, inače i član Spoljnopolitičkog odbora Evropskog parlamenta, kaže da dugo prati odnose između Srbije i Kosova.\nNaglašava da ne postoji "magično rešenje" za odnose Beograda i Prištine i da se mora nastaviti rad na procesu i onome što je postignuto do sada.\n"Tokom poslednjih nedelja videli smo da predsednici Vučić i Tači pokušavaju da pokrenu neke ideje. Mislim da u ovom slučaju moramo biti oprezni kako ne bi prekoračili granice mogućeg", dodaje poslanik Evropskog parlamenta.\nNa pitanje Tanjuga da li poslednja dešavanja u i oko dijaloga ukazuju na zastoj ili mogući ćorsokak celog procesa, Kukan navodi da ne misli tako.\n"Dinamika u dijalogu je ponekad nejednaka. Istina je da izgleda veoma teško da se dođe do implementacije dogovorenog. Moramo videti kredibilne napore da se primeni ono što je dogovoreno. Jednako je važno da se obe strane ponašaju odgovorno i ozbiljno u ovom procesu. Nadam se da će nam nove runde pregovora doneti pozitivniju dinamiku", ocenjuje Kukan.\nKukan saglasan sa Junkerom\nEduard Kukan se za Tanjug osvrnuo i na govor predsednika Evropske komisije Žana Kloda Junkera o stanju Unije, konkretno na deo koji se odnosi na Zapadni Balkan.\nNavodi da podržava zahtev Junkera da EU, a posebno zemlje članice, moraju biti složnije kada se bave regionom.\n"Drago mi je i što je predsednik Junker stavio region u kontekst ujedinjene Evrope. U pitanju je jasna poruka da je proširenje na Zapadni Balkan deo zajedničkih ambicija u cilju stvaranja prosperitetnije, bezbednije i ujedinjenije Evrope", rekao je Kukan.\nDodaje da se slaže i sa upozorenjima predsednika Evropske komisije o ulozi različitih spoljnih igrača u regionu.\n"Kao što je Junker sa pravom naglasio, ukoliko EU oteže za procesom proširenja, uz gubljenje kredibiliteta, mogla bi i da napravi i prostor za druge manje demokratske, a više konfontirajući snage", zaključučio je Kukan.\n(nedelja, 16. sep 2018, 15:29)\nMagicno resenje za odnose Beograda i Pristine postoji i ono je napisano u rezoluciji 1244SB-OUN . To znaci da je krajnje vreme da EU (citaj Brisel / Berlin ) umesto sto se prave naivni i nevesti napokon pocne da postuje medjunarodno pravo kad je Srbija u pitanju i vazecu resoluciju 1244 SB-OUN . Primena rezolucije na KiM je "magicno resenje" vreme je da gospoda shvate da prodavnje magle i duplih standarda na medjunarodnoj sceni vise ne prolazi.


Udruženje "Društvo Roma" Zaječar obeležilo Svetski dan borbe protiv side\nVestiUdruženje "Društvo Roma" Zaječar obeležilo Svetski dan borbe protiv side\nPredstavnici Omladinskog odbora Udruženja „Društva Roma“ Zaječar u dvorištu srednjih škola u Zaječaru organizovali su akciju podele promo materijala i prezervativa srednjoškolcima povodom obeležavanja Svetskog dana borbe protiv side.\nAkcija je organizovana u okviru projekta „Dobro je znati, zdravlje se isplati“.\n„Tradicionalno se svake godine okupljamo ovde u srednjoškolskom centru kako bi obeležili 1. decembar – Svetski dan borbe protiv side. Ovo je jedna od četiri akcije koje sprovodimo u okviru projekta „Dobro je znati, zdravlje se isplati“. Na ovaj način hoćemo mladima da skrenemo pažnju na sve rizike koje sama bolest nosi i takođe imamo radionice na kojima pričamo o ovim temama. Pored HIV-a, pričamo na tim radionicama i o temama kao što su diskriminacija i seksualno, psihičko i verbalno nasilje“, rekao je David Georgiev, predsednik Omladinskog odbora Udruženja „Društva Roma“ Zaječar.\nProjekat „Dobro je znati, zdravlje se isplati“ finansiran je od strane Timočkog Omladinskog Centra i trajao je četiri meseca, od septembra do decembra ove godine. U okviru projekta organizovane su radionice, a podeljeni su i flajeri i baloni u centru Zaječara.\nPrethodni članakSvetionik znanja – Izabrane su tri najbolje ideje srednjoškolaca u Srbiji\nSledeći članakBez struje više potrošača u Zaječaru 2. decembra


Kupatilo kao dnevna soba, zlato blješti, a iznad kreveta... Zavirite u luksuznu vilu Stefana Karića - Telegraf.rs\nStefan Karić, Foto: Nikola Tomić\nNa društvenim mrežama mnogo se priča o luksuznom domu u kojem živi Stefan Karić, a mi vas sada vodimo u njegovu vilu na Zvezdari u kojoj je sve sređeno toliko savršeno da je jasno da se vrlo vodi računa o porodičnom domu.\nStefan u vili živi sa ocem Osmanom Karićem i njegovom lepšom polovinom, suprugom Kristinom.\nU porodičnoj kući Karića sve je maksimalno skockano, vrlo pedantno, a porodica ima i dva kućna ljubimca.\nOsman je našu ekipu prošetao doslovce celom kućom i mogli smo da vidimo svašta - od simptatičnih i smešnih detalja, do onih emotivnih i srceparajućih.\nKija Kockar pokazala seksi preplanulo telo u bikiniju\nSnimili smo Romanu Panić na bankomatu\n"Ovde živi dečko sa velikim mu*ima i ogromnim srcem. S.K.", piše na otiraču ispred ulaza u Stefanovu vilu koji je mlađani Karić dobio na poklon. Prostorije su velike, komotne, a u kući je i nekolicina antikviteta koje daju poseban pečat porodičnom domu Karića.\nNa polici preko celog zida nalaze se brojne knjige među kojima i ozbiljno političko štivo, kao i sabrana dela Vladike Nikolaja Velimirovića. U istoj prostoriji na policama su porodične fotografije, uspomene i suveniri sa putovanja.\nU uglu sobe nalazi se klavir, ali i stalak za kameru koju je zbog Stefanovog boravka u Zadruzi i mogućeg poziva, već pripremio njegov otac Osman. U podrumu nalazi se teretana u kojoj je Stefan, dok nije boravio u rijalitiju, provodio dosta vremena.\nStefanova soba nalazi se na spratu vile i prava je momačka soba u kojoj dominiraju nijanse bele i sive boje, a nalepnice sa natpisom i grbom Crvene zvezde, čiji je Karić varteni navijač, nalaze se svuda. Stefanove stvari uredno su okačene na štenderu, barem ono što nije poneo sa sobom na imanje u Šimanovcima.\nSlika sa pokojnom Dijanom i dalje stoji iznad kreveta\nReč je o zajedničkoj fotografiji sa njegovom bivšom devojkom, pokojom misicom Dijanom Milojković, koja je nakon borbe sa opakom bolešću preminula 22. jula 2019. godine.\nKarići imaju dva kupatila, a jedno od njih je prostrano, svetlo i prilično veliko. Upravo iz njega se direktno izlazi na terasu, a u tom delu kuće maksimalno uživa samo Stefan.\nPogledajte kako izgleda Stefanova vila:\nPogledajte i video iz doma Stefana Karića:\n(I. Cicović, D. Janković)\nMajka vaspitačica, otac poljoprivrednik: Tijana Ajfon je sa 18 otišla iz sela i zarekla se 1 stvar\n"Tako mi se zahvalila": Scenarista "Niskih strasti" posle 28 godina priznao da je spavao sa Šeron\nNeda se nakon pandemije korona virusa počastila mašinom od 50.000 evra!\nKuća Stefana Karića\nAličić se posle korone oporavlja na zlatnim jastucima: Zavirite u Ljubinu neverovatnu kuću u Šapcu!\nSlavica Ćukteraš izašla iz bolnice, pa se pohvalila gestom svoje majke\nNeda Ukraden (69) se skinula u bikini i oduševila: "Izgledate bolje nego neke sa 45"\nSlobina devojka kida u kupaćem: Radanović nije mogao da skine pogled sa Jelene\n"Konačno sam srećan i spokojan": Sloba Radanović progovorio o verenici i Kiji, pa pomenuo majku


Ni Srpska, ni Srbija ne žele rat, već mir i stabilnost u regionu | Trebinje Danas\nNi Srpska, ni Srbija ne žele rat, već mir i stabilnost u regionu\n26.08.2020. u 23:51\nSrpski član Predsjedništva BiH Milorad Dodik izjavio je večeras da ni Republika Srpska, ni Srbija ne žele rat i sukobe, nego da se snažno zalažu za mir i stabilnost u regionu.\n- Jaka Srbija garant je stabilnosti i mira u regionu, a to pokazuje pogotovo sada pod vođstvom Vučića - istakao je Dodik.\n- Vučiću smo predstavili argumente o duplim aršinima međunarodne zajednice i pokušajima dijela bošnjačke politike da derogira Republiku Srpsku, kao i nastojanjima ka slabljenju Srbije kao lidera u regionu - pojasnio je Dodik.\n- Mislim da je veoma bitno da to bude na svim adresama koje učestvuju u procesu koji se zove BiH - dodao je Dodik.\n- Sarajevo nikada nije dalo odgovor na pitanje ko je pokušao da ubije Vučića u Srebrenici, koji je tamo došao da se pokloni žrtvama. To isto Sarajevo nastoji da od Savjeta ministara, kao pomoćnog tijela Predsjedništva BiH, načini takozvanu vladu BiH, ali mi iz Republike Srpske to nikada nećemo dozvoliti jer poštujemo slovo Dejtona - poručio je Dodik.


Kosovsko civilno društvo je proizvod njegovih posleratnih korena - Kosovo 2.0\nPerspektive | Civilno društvo\nKosovsko civilno društvo je proizvod njegovih posleratnih korena\nPiše Driton Zećiri\t- 14.12.2016\nTranzicija ka demokratiji nikada nije pravolinijska u bilo kojoj zemlji, ali na posleratnom Kosovu -- koje je prvobitno bilo pod međunarodnim protektoratom -- izazovi su se uvišestručili.\nKoreni civilnog društva na Kosovu su objašnjeni uz pomoć razmatranja korena civilnog društva u regionu kao osnove, a u slučaju Kosova uz naglašavanje nenadmašne putanje njegovog razvoja. Razvoj civilnog društva na Kosovu je praćen vrlo različitom putanjom u poređenju sa istočnom Evropom, ali i u poređenju sa drugim državama na Balkanu, uključujući zemlje bivše Jugoslavije.\nPrema izveštaju iz 2005, pod nazivom “Promenljivo društvo, promenljivo civilno društvo — kosovski nevladin sektor posle rata”, autora NVO KIPRED: “Sa rastućim političkim i društvenim transformacijama koje su se dešavale kasnih osamdesetih i ranih devedesetih u zemljama Istočnog bloka, koncepcija civilnog društva je ušla u kosovski politički diskurs baš kako je popularizovana u drugim delovima bivšeg komunističkog bloka. Civilno društvo je svoj smisao dobilo sa nastankom prvih kosovskih nezavisnih organizacija koje nije kontrolisala država, kao što je Savet za zaštitu ljudskih prava i sloboda (1989), Helsinški komitet na Kosovu (1990) i Unija nezavisnih sindikata (1990)”.\nPad komunizma u Istočnoj Evropi je došao sa početkom kraja Jugoslavije, što je proces praćen stalnim ratovima. Prve inicijative za organizovanje civilnog društva na Kosovu devedesetih godina su se brzo našle pod totalitarnim režimom. Albansko društvo je, u to vreme, bilo podvrgnuto segregaciji od strane struktura vlasti Srbije koje su na Kosovo nasilno uvedene.\nPod ovim okolnostima, civilno društvo na Kosovu ne bi moglo da se razvije i da funkcioniše da je bilo povezano sa državom. Kao rezultat toga, one organizacije koje su formirane osamdesetih i devedesetih sarađivale su blisko sa paralelnim institucijama koje su obrazovane u to vreme od strane Demokratske lige Kosova (LDK). Dakle, u ovom slučaju, civilno društvo je samo delimično funkcionisalo jer se nalazilo u vakuumu. To je bila sudbina civilnog društva do 1999, kada se rat završio i kada je Kosovo stavljeno pod upravu Ujedinjenih nacija.\nPod međunarodnim pritiskom\nMeđunarodni protektorat na Kosovu je imao sopstvene karakteristike, imajući u vidu da se njegovo postavljanje desilo u kontekstu izlaska Kosova iz rata i potrebe da se Kosovom nekako upravlja. Razoreno ratom, Kosovo je bilo sasvim uništeno u međunarodnom smislu, jer njegove vladine institucije duže od jedne decenije nisu funkcionisale pravilno.\nPosle rata, upravljanje Kosovom je preuzela Misija Ujedinjenih nacija na Kosovu (UNMIK), što je misija UN-a koja je preuzela mnoge dužnosti, među kojima je formiranje i funkcionalizacija kosovskog civilnog društva. Kreiranje pogodnog okruženja za formiranje nevladinih organizacija (NVO) bilo je od velikog značaja, a sa ciljem ispunjavanja vakuuma društvenim životom.\nSamo u prvih pet godina, Kosovo je doživelo prosperitet u registraciji nevladinih organizacija. Izveštaj KIPRED-a iz 2005. navodi da “od 65 NVO koje rade na Kosovu u periodu 1989-1998, pet njih je bilo međunarodnog karaktera, dok je početkom 2004. bilo 2.300 zvanično registrovanih NVO”.\nRad nevladinih organizacija na Kosovu je bio regulisan zakonodavnim okvirom koji je kreirao UNMIK 1999, i to odlukom 1999/22, kao i nizom dopunskih administrativnih uputstava. Ova odluka je definisala nevladine organizacije kao neprofitne, nezavisne od političkih partija i i kao one koje su kreirane sa legitimnim ciljem.\nU slučaju Kosova, uobičajeni odnos civilnog društva i države postao je odnos civilnog društva i međunarodnih struktura vlasti zato što država nije postojala.\nDakle, UNMIK je kreirao osnovnu infrastrukturu za iniciranje rada civilnog društva, jer je bilo neizbežno, u procesu izgradnje demokratskog društva, da se on formira i da se funkcionalizuje njegov rad. U izveštaju Fondacije kosovskog civilnog društva iz 2005, pod nazivom “Analiza civilnog društva”, uloga međunarodne zajednice je opisana kao ključna u ovom smislu: “Međunarodna zajednica je pojasnila, od samog početka, da raznovrsno civilno društvo na Kosovu predstavlja preduslov i da samo ono može da garantuje kreiranje pluralističke i participativne demokratije; civilno društvo mora da bude centralni deo svih razvojnih politika na Kosovu”.\nU tom kontekstu, posle 1999, Kosovo je bilo najotvorenija zemlja u regionu, a kao rezultat kosovske otvorenosti prema svetu, stvoreno je dovoljno prostora u kom bi međunarodne organizacije mogle da deluju. Pod ovim okolnostima, različite međunarodne organizacije su počele da sprovode svoje aktivnosti u brojnim sferama. Ove organizacije, sa ciljem realizovanja svojih misija, često su formirale lokalne organizacije kako bi ih pretvorile u svoje partnere i ogranke. A kako su lokalne organizacije, u većini slučajeva, formirane pod uticajem međunarodnih organizacija, orijentacija lokalnih organizacija je u mnogo čemu diktirana en masse u specifičnim oblastima.\nMeđutim, moramo imati na umu argument Besnika Pulje iz izveštaja KIPRED-a iz 2005, “da se radikalne promene u kosovskom civilnom društvu ne mogu pripisati samo strukturnim promenama u posleratnom periodu. Nasleđe devedesetih takođe delimično objašnjava dugotrajnost nezavisnih organizacija na Kosovu, uzrokovanih ratom. Drugim rečima, raznolikost i pluralizam nisu počeli juna 1999, već su prosto rekonfigurisani i prošireni u novim okolnostima”.\nFormiranje, funkcionalizacija i razvoj civilnog društva u uslovima međunarodnog protektorata jesu vrlo složeni, jer su u vezi sa opštom društvenom organizacijom koja je, takođe, vrlo složena. U ovom slučaju moramo da se usredsredimo na odnos između civilnog društva i međunarodnih struktura vlasti. Analizirajući odnos između civilnog društva i centra moći, možemo bolje da razumemo kako se društva organizuju, kao i koji je nivo demokratije u tom društvu. U slučaju Kosova, uobičajeni odnos civilnog društva i države postao je odnos civilnog društva i međunarodnih struktura vlasti zato što država nije postojala. Protektorat — UNMIK — bio je vlast sam po sebi i samodovoljan.\nU svojoj knjizi, “Uslovi slobode”, filozof Ernest Gelner je definisao ulogu civilnog društva na sledeći način: “Civilno društvo je sklop raznolikih nevladinih institucija koji je dovoljno snažan da bude protivteža državi i koji, iako ne sprečava državu da ispuni svoju ulogu čuvanja mira i posredovanja između velikih interesa, može ipak da spreči državu da dominira i atomizuje ostatak društva”.\nDakle, pitanje toga ko treba da bude protivteža biva dodatno zakomplikovano. U slučaju Kosova, UNMIK je bio politička snaga koja donosi odluke, u svojoj ulozi protektorata. UNMIK-u civilno društvo nije moglo da bude protivteža, jer je UNMIK odgovarao samo svom sedištu u Njujorku, a ne kosovskom društvu, a još manje civilnom društvu ili nevladinim organizacijama.\nStrah UNMIK-a je bio da će, ako se Kosovo zaista razvije u demokratsko društvo, njegov položaj biti potcenjen u ovoj državi.\nUNMIK je znao da je imao odgovornost da gradi demokratske mehanizme, jer bi inače bio proglašen neuspelom misijom, pa bi tako nastavak njegovog postojanja bio besmislen. S druge strane, UNMIK je bio zainteresovan za proširenje svoje misije, bar dok se ne smisli drugo rešenje. Dakle, jedino “oružje” UNMIK-a da se brani od napada civilnog društva, koji bi mogli da doprinesu njegovom neuspehu i možda da zaprete njegovom postojanju, bilo je da indirektno kontroliše civilno društvo.\nPored uspostavljanja struktura i načina za pomaganje procesa demokratizacije u ovoj zemlji, UNMIK je i razvio mehanizme koji su sprečavali takve strukture da se u potpunosti materijalizuju. Prema tome, on bi stvarao mehanizme za demokratizaciju, dok je istovremeno uspostavljao nedemokratske kontramehanizme kako bi privremeno blokirao pojavljivanje vrednosti civilnog društva. Međutim, kako teoretičar Džon Ken tvrdi: “bez branjenog i nezavisnog civilnog društva, sastavljenog od autonomnih javnih organizama, ciljevi poput slobode, ravnopravnosti i participativnog planiranja… jesu samo prazne reči”.\nUNMIK je znao da će prelaz sa komunističkog društva, uz ksenofobiju i etnocentrizam koji su pratili taj proces, na demokratsko društvo, biti mučan. Znajući da će prva žrtva ove borbe biti upravo UNMIK, on je zato stvorio strategiju kako bi odložio održavanje te borbe tokom svog postojanja.\nStrah UNMIK-a je bio da će, ako se Kosovo zaista razvije u demokratsko društvo, njegov položaj biti potcenjen u ovoj državi. U tom smislu, izveštaj KIPRED-a je zaključio da je “uloga grupa poput KLDMNJ-a [Saveta za zaštitu ljudskih prava i sloboda] i drugih nezavisnih glasova u medijima u osuđivanju nasilja sasvim previđena od strane UNMIK-a, pa su, umesto toga, zapadne diplomate na Kosovu počele da javno stigmatizuju čitavo albansko stanovništvo kao nekoga ko je odgovoran za posleratno nasilje”.\nIstorija demokratizacije u drugim državama Evrope pokazuje da je potrebna vrlo nedemokratska borba kako bi se ostvarila demokratska vlast.\nPrelaz na demokratiju\nS obzirom na to da je civilno društvo na Kosovu bilo hendikepirano zato što nije moglo da bude protivteža UNMIK-u kao vlasti, ono je nastavilo istim putem prihvatajući drugu misiju koja nije ništa lakša za dostizanje; misiju promovisanja demokratskih vrednosti u kosovskom društvu.\nKako bi se omogućila demokratija, bez ikakve sumnje je potrebno da različite grupe u društvu budu organizovane van krova vladinih institucija. Vladine institucije u demokratskom društvu ne mogu da prekriju sve sfere društvenog života i nikada ne bi trebalo da tvrde da mogu da tako nešto učine. Civilno društvo je to koje pokriva sfere kojim vladine institucije ne mogu da pristupe, ili gde postoji praznina koju vladine institucije ne mogu da ispune.\nDa li organizovane grupe imaju slobodu udruživanja i delovanja jeste pokazatelj toga da li postoji demokratija u nekoj zemlji.\nU svojoj knjizi, “Testovi u političkoj sociologiji”, profesor sociologije, Servet Plumbi, definiše ulogu nevladinih organizacija otprilike ovako, “one preuzimaju dužnosti koje su skromne, ali ne i nevažne. Kao prvo, one omogućavaju pojedincima da deluju kao građani koji štite svoja prava i svoje slobode. Kao drugo, one učestvuju u diskusijama o različitim temama, kao što su konsultacije o važnim zakonima, o razvojnim strategijama, i tako dalje. Kao treće, one kreiraju entitete koji mogu da utiču na državnu politiku i mogu da primene pritisak grupe na vladu po određenim pitanjima”.\nTako civilno društvo čini da demokratija postane funkcionalnija i čini da društveni život, generalno govoreći, bude prosperitetniji. Glavni pokazatelj toga koliko demokratija preovladava u društvu može se meriti prostorom u kom civilno društvo može da deluje. U društvu koje tvrdi da ima pravu demokratiju, rađanje organizovanih grupa koje su protiv vlade ili struktura vlasti, i koje nisu saglasne sa postojećim poretkom ili žele da postignu neke promene, jeste sasvim normalno.\nDa li organizovane grupe imaju slobodu udruživanja i delovanja jeste pokazatelj toga da li postoji demokratija u nekoj zemlji. Ako je neka grupa protiv neke radnje vlade, kritikuje rad vlade ili se protivi istoj pravnim sredstvima, ali bude gonjena zbog toga, to može biti pokazatelj da razvijena demokratija ne postoji u toj zemlji.\nU svojoj knjizi, “Demokratija je diskusija II”, autorka Sondra Majers kaže da je “u postkomunističkim državama postalo jasno da je civilno društvo ono koje demokratiju čini funkcionalnom”. Kada kažemo da su organizacije ključni agenti koji vode internalizaciju demokratije, onda uglavnom govorimo o prihvatanju vrednosti učešća u socio-političkoj svakodnevici. Kroz ove organizacije koje čine civilno društvo, građanin uspeva da postane direktni činilac u socio-političkom životu.\nPored brojnih autora koji se bave pitanjem demokratije, učešće građana u političkom životu se smatra jednim od ključnih elemenata koji omogućuju demokratiji da funkcioniše i dobije legitimitet. U međuvremenu, najadekvatniji posrednik između države i građana jeste samo civilno društvo.\nU svojoj knjizi, “Šta je demokratija”, istoričarka Dajen Ravič piše da “zdrava demokratija zavisi od stalnog i otvorenog učešća svih građana, nezavisno od njihovog nivoa doprinosa”. Civilno društvo na Kosovu ima ulogu zasnovanu na konceptu izgradnje demokratije odozdo nagore. Imajući u vidu političke uslove u kojima se Kosovo našlo posle rata, možda deluje da je bilo neizbežno sprovesti upravo model izgradnje demokratije odozdo nagore.\nPrikaz: Majlinda Hoxha / K2.0.\nO autoru/ki Driton Zećiri privodi kraju svoj doktorat iz sociologije. On je istraživač sa velikim iskustvom u analizi podataka i izveštavanju i ima niz objavljenih istraživačkih izveštaja. Njegov istraživački rad obuhvata pitanja u vezi sa rodom/polom, manjinama i decom.\nKosovska borba protiv trgovine ljudima\nNejasan model suda\nBlokirana infrastruktura za osobe sa invaliditetom\nMesec političkih računica\nDa li postojeće politike na Kosovu zaista pomažu mladima koji žele volontirati?\nPiše Čljirim Šeremeti\nZatvaranje radnji na sjeveru utječe i na ljude, ne samo na politiku\nPiše Milica Andrić Rakić\nGranicama protiv života\nPiše Artan Sadiku


Rešenje je doneto na osnovu predloga za pokretanje stečajnog postupka koje je podnela Banka Inteza, koja je pored iznosa dugovanja navela i da su računi “Žitoprodukta” u neprekidnoj blokadi ukupno 1.098 dana, a da na dan 23. decembar ove godine blokada računa iznosi 1,2 milijarde dinara.\nBanka je navela i da je razlog stečaja trajnija nesposobnost plaćanja.\nRočište radi raspravljanja o postojanju stečajnog razloga za otvaranje stečajnog postupka nad dužnikom zakazano je za 28. januar.\nBeskućnici spavaju u fontani od milion evra\nSUBOTICA - Plava fontana u strogom, popločana skupocenom „žolnai“ keramikom, čija je izgradnja koštala oko milion evra, svakodnevno je na udaru vandala. Huligani iz obesti seku i cepaju foliju kojom je fontana zaštićena od vremenskih nepogoda. Beskućnici se sklanjaju pod zaštitnu kupolu, spavaju na vrećama sa izolacionim stiroporom i fontanu koriste kao nužnik.


Zabrana saobraćaja u Balkanskoj ulici | Kruševac PRESS\nAutor Redakcija\t Poslednje ažuriranje 30.08.2018. 0\nZbog izvođenja radova na izgradnji kanalizacione mreže u Balkanskoj ulici se zabranjuje odvijanje saobraćaja.\nZabrana saobraćaja važi za sve vrste vozila osim za vozila izvođača radova, u zoni izvođenja radova u Ulici Balkanskoj od Ulice Omladinske do Ulice Ilije Garašanina, jednom saobraćajnom trakom u zoni izvođenja radova, uz naizmenično odvijanje dvosmernog saobraćaja slobodnom saobraćajnom trakom, u periodu od 29.08.2018.godine do 20.09.2018.godine.\nGRUPA ZA SLOBODU MEDIJA: Protest zbog pretnji televiziji N1 Grupa za slobodu medija poziva na protest ispred zgrade Vlade danas u 18 sati zbog...\nSTRANKA SLOBODE I PRAVDE: "Krivične prijave protiv batinaša Srpske napredne stranke koji nas prate!" Stranka slobode i pravde održala je konferenciju za novinare ispred zgrade MUP-a u Kruševcu zbog,...\nNARODNA STRANKA: "Za godinu dana Kruševac napustilo 8.000 ljudi!" Predstavnici Gradskog odbora Narodne stranke u Kruševcu su na konferenciji za novinare govorili o razlozima...


Beta 21. maja 2019. 08:55\nDnevne novine na naslovnim stranama izdanja za utorak 21. maj pišu o boravku misije Medjunarodnog monetarnog fonda, glasanju u Skupštini Srbije o izmenama Krivičnog zakonika poznatim u javnosti kao Tijanin zakon, izborima za gradonačelnike na severu Kosova.\nALO – „Imate kineski telefon? Nećete imati jutjub!“, list piše da je američki Gugl suspendovao lincencu kompaniji „Huavej“ i da će taj kineski proizvodjač mobilnih telefona ostati na osnovnoj verziji operativnog sistema „Android“. „Srbi oborili NATO avion od dve milijarde dolara“, list piše da je srpska vojska tokom bombardovanja 1999. godine „oborila američki strateški bombarder B-2“, ali da SAD to „nikada nije priznala“.\nBLIC – List piše da se u Skupštini Srbije u utorak glasa za izmenu Krivičnog zakonika „Dve godine borbe za doživotni zatvor za ubice dece“. Od raspada zajedničke države prošlo je 13 godine piše list pod naslovom „Gde smo danas mi, a dje je Crna Gora“.\nVEČERNJE NOVOSTI – „Srbija kupuje 10 tona zlata“, piše list navodeći da je predsednik Srbije Aleksandar Vučić dao zadatak guvernerki Jorkovanki Tabaković i ministru Siniši Malom posle sastanka sa misijom Medjunarodnog monetarnog fonda. O kontramerama koje je predsednik Vučić najavljivao zbog prištinskih taksi, list piše pod naslovom „Beograd u petak uzvraća udarac“.\nDANAS – „Glasali samo oni koji si umali lični interes“, list obavljuje razgovor sa bivšim potpredsednikom parlamenta u Prištini o izborima na severu Kosova. O zbivanjima u Skupštini Srbije gde su na dnevom redu bile izmene Krivičnog zakonika list piše: „Naprednjaci napali sudiju Miodraga Majića“.\nINFORMER – „Rusija: Srbiji stiže pancir“, list navodi da će Srbija dobiti „ruski raketni PVO sistem ‘pancir S1′“. „Gradi se još 157 kilometara autoputa“, list piše o planovima za izgradjnu Moravskog koridora od Preljine do Pojata i deonice autoputa Beograd-Sarajevo.\nKURIR – „Gugl želi da uništu Huavej“, list piše da je američki „Gugl“ prekinuo saradnju sa kompanijom „Huavej“. „Mali:Srbija je spremna za 5G mrežu“, list piše o konferenciji Adria media grupe o Digitalnom bankarstvu i izjavi ministra finansija Siniše Malog prilikom otvaranja konferencije.\nPOLITIKA – List piše da je za ponedeljak zakazana posebna sednica Narodne skupštine na kojoj će govoriti predsednik države Aleksandar Vučić: „Vučić iznosi planove za KiM“. O posledicama nevremena pod naslovom „Velika šteta na uslovima širom Srbije“.\nSRPSKI TELEGRAF – „Pet udara na Vučića do jula“, list piše da će „pritisci na Srbiju i Aleksandra Vučića kulminirati uoči samita o zapadnom Balkanu u Parizu početkom jula“. „Klinton: Kako sam rasturio veliku Srbiju“, list piše da je bivši predsednik SAD Bil Klinon tokom razgovora sa nemačkim zvaničnicima devedesetih Gerhardom Šrederom i Helmutom Holom ispričao „kako je uspeo da raskine pakt Slobodana Miloševića i Franje Tudjmana“.


AI: Novi antiteroristički zakoni šire strah i otuđenost u Evropi - Sputnjik Srbija\n23:29 06 Jul 2020\n14:21 17.01.2017 Preuzmite kraći link\nU danas objavljenom izveštaju, ta organizacija zvoni na uzbunu zbog bezbednosnih mera koje su usvojene u protekle dve godine u 14 država-članica EU, uključujući proširena nadzorna ovlašćenja, prenosi Rojters.\nU tom periodu, u ekstremističkim napadima ubijeno je oko 280 ljudi u Francuskoj, Belgiji i Nemačkoj, a ti napadi, za koje je uglavnom preuzeo odgovornost DAEŠ, pojačali su tenzije zbog imigracije, ali i popularnost desničarskih partija, a bezbednost su učinili ključnom temom predstojećih izbora u Francuskoj, Holandiji i Nemačkoj, podseća britanska agencija.\n„Širom regionalnog prostora EU vidimo kako se muslimani i stranci izjednačavaju sa teroristima. Takvi stereotipi toliko nesrazmerno pogađaju ove zajednice da među njima postoji visok stepen straha i otuđenosti“, rekla je Džulija Hol, ekspert „Amnestija“ za antiterorizam i autorka izveštaja.\nOna je upozorila da bi „drakonske“ nadzorne mere i ovlašćenja za pretrage, pritvaranje i hapšenje poput onih koje su uvedene u Francuskoj od novembra 2015, kada je u tamošnjim napadima ubijeno 130 ljudi, mogle da budu zloupotrebljene protiv aktivista ili manjinskih grupa koji ne predstavljaju istinsku pretnju.\n„Amnesti“ tvrdi da nove mere protiv veličanja ili propagiranja terorizma smanjuju prostor slobode izražavanja i navodi da su u Francuskoj 2015. maloletnici činili trećinu od više od 380 ljudi koji su gonjeni zbog zagovaranja terorizma.\nOva organizacija je osudila ono što naziva „orvelovskom“ zloupotrebom policijskog časa, putnih ograničenja i policijskih provera nad pojedincima koji nisu osuđeni za zločine i često ni ne znaju za šta su optuženi.\nantiteroristički zakoni, Amnesti internešnal, EU, Evropa


Skupština Grada Novog Sada na iOS aplikaciji | Skupština Grada Novog Sada\nAplikacija iOS Skupštine Grada Novog Sada od sada je dostupna za sve pametne uređaje koji koriste ovaj operativni sistem kompanije Epl. Time novosadski parlament nastavlja proces digitalizacije, te je pored desktop računara dostupan i za pametne uređaje, ušavši u društvo onih lokalnih Skupština koje su dostupne za korisnike obe najrasprostranjenije mobilne aplikacije na svetu: android i iOS.\nPreko iOS aplikacije registrovani korisnici, kao što su odbornici i odbornice, načelnici gradskih uprava, gradska preduzeća, ustanove i mediji, skupštinski materijal mogu da vide u pripremnoj fazi za skupštinsko odlučivanje, dok neregistrovani korisnici mogu da preuzimaju dokumenta poput službenih listova Grada Novog Sada, odluka o budžeta i rebalansu budžeta, kao i usvojene urbanističke planove. Na ovaj način se, kroz digitalizaciju rada Skupštine Grada Novog Sada, dalje unapređuje javnost u radu, jer ovim skupštinske odluke postaju dostupne svim građanima koji su zainteresovani da prate rad novosadskog parlamenta i odluke koje se donose.\niOS aplikcija novosadske Skupštine može se preuzeti preko digitalne platforme App Store, a pod nazivom “Skupština Grada Novog Sada“. Takođe, radi preuzimanja ove aplikacije postavljen je link na zvaničnoj internet stranici Skupštine grada https://skupstina.novisad.rs/.\nPuštanjem u rad iOS aplikacije, Skupština Grada Novog Sada nastavlja proces digitalizacije rada gradskog parlamenta, a primenom i usklađivanjivanjem sa informacionim tehnologijama novosadska Skupština ostvaruje uštedu i veću funkcionalnost.


Лајвстрим изложба „Поздрав из Зајечара – путовање разгледницама кроз време” 11. децембра\nPočetna / Vesti / Lajvstrim izložba „Pozdrav iz Zaječara – putovanje razglednicama kroz vreme” 11. decembra\nTimočka 10/12/2020 | 19:12\tVesti, Zaječar, Kultura, Timočka Krajina\nNarodni muzej „Zaječar” u petak, 11. decembra, organizuje prvo lajvstrim otvaranje izložbe „Pozdrav iz Zaječara – putovanje razglednicama kroz vreme”, autora Nine Pogarčić, istoričara umetnosti – višeg kustosa.\nDogađaj će biti realizovan u skladu sa epidemiološkim preporukama i merama prevencije protiv virusa COVID-19, a zainteresovani građani će biti u prilici da otvaranje izložbe prate uživo na Fejsbuk stranici Narodnog muzeja „Zaječar”.\nRazglednice, kao popularna vizuelna forma, ali i kao veoma zastupljeno sredstvo komunikacije u 20. veku, imaju veliku dokumentarnu vrednost što ih čini veoma korisnim materijalom za naučna istraživanja. Pored brojnih informacija koje nose, one predstavljaju najrasprostranjeniji slikovni izvor za proučavanje urbanog razvoja svakog grada i nadoknađuju nedostatak foto-arhiva, posebno iz prve polovne 20. veka.\nKao dragoceni slikovni izvori, prikupljene razglednice Zaječara čuvaju sećanja o gradu na Timoku. Izabrani topografski motivi na ovim razglednicama prikazuju kako je Zaječar tokom nešto više od jednog veka menjao svoj lik, ali i kako su se uporedo sa tim promenama menjale i same razglednice, kao nosioci informacija o gradu i vremenu.\nOd ukupno 227 evidentiranih topografskih razglednica, na izložbi je predstavljeno 108 razglednica koje se čuvaju u Narodnom muzeju „Zaječar”, Istorijskom arhivu „Timočka Krajina” Zaječar, Matičnoj biblioteci „Svetozar Marković” u Zaječaru, kao i u privatnoj kolekciji Miodraga Vučkovića, pasioniranog zaječarskog kartofila.\nPočetak izložbe je zakazan za 12 časova i 11 minuta.\nIzložba se održava pod pokroviteljstvom Ministarstva kulture i informisanja Republike Srbije.\nPrethodna Rajačka narodna škola zdravlja: Pozitivno i negativno u vreme korona virusa\nSledeća Epidemiološka situacija na teritoriji Timočke Krajine – 10.12.2020.


Beta 13. septembra 2017. 16:10\nDržavna sekretarka Ministarstva unutrašnjih poslova Srbije Biljana Popović Ivković izjavila je danas da je za tri meseca od kada se primenjuje Zakon o sprečavanju nasilja u porodici, izrečeno 6.643 hitnih mera, od čega 2.190 privremenih udaljenja počinilaca iz stana i 4.468 zabrana učiniocu da kontaktira žrtvu i prilazi joj.\n„Ove brojke pokazuju da se Zakon, ali i svi ostali mehanizmi koji stoje na raspolaganju državnim institucijama dosledno primenjuju i da daju efekte“, rekla je Popović Ivkovićeva na prvom sastanku Radne grupe za borbu protiv nasilja u porodici.\n„U ispunjenju tog cilja svi treba da budemo jedinstveni, gradjani, državne institucije, organizacije civilnog društva. Ne smemo dozvoliti da žrtva ikada bude i ostane sama i moramo učiniti sve da sprečimo da dodje do tragičnog dogadjaja“, kazala je Biljana Popović Ivković, a preneo MUP.\nDirektorka organizacije „UN women“ Milana Rikanović ocenila je da se Zakon primenjuje jer je broj izrečenih hitnih mera povećan za 30 odsto u odnosu na prethodni mesec.\n„Samo intersektorska saradnja svih ministarstava, ženskih nevladinih organizacija, Razvojne agencije, Ujedinjenih nacija može da odgovori na ovako složen i kompleksan problem“, rekla je Rikanovićeva.\nOna je ocenila da je izuzetno značajno što MUP radi na zajedničkim evidencijama i što će postojati zvaničan državni podatak o broju ubistva žena u državi.


"Istraži, prikaži, znanje pokaži" 30. septembra od 17 do 22 časa\nutorak, 27 septembar 2016 13:55\nJoš samo dva dana ostalo je do početka 7. Noći istraživača u Srbiji, besplatne manifestacije koja ima za cilj da kroz popularnu nauku i zabavu, predstavi istraživače, približi ih mladima i još jednom pokaže kako oni svakodnevno menjaju svet na bolje.\nBeograđani, ali i svi oni koji se 30. septembra zateknu u prestonici, moći će da saznaju sve o seobama naroda, migraciji i prstenovanju ptica, o stranom poreklu reči koje svakodnevno koristimo i uticaju drugih naroda na naš jezik, o etnomuzikologiji, starim instrumentima i pesmama. Kao dopunu migracijama, tu su i četiri ćoška (Evo, Lokal, Viki i Evro), kao četiri strane sveta. Nešto smeliji posetioci moći će da odmere snage sa istraživačima u kvizu opšte kulture.\nGlavna mesta interaktivnog sastajanja 30. septembra jesu: Kalemegdan – Savsko šetalište i fontana “Borba”, Muzej Vuka i Dositeja, Francuski institut i Baranoya Caffe Bar.\nKod fontane “Borba” i Savskom šetalištu, na Kalemegdanu, svi zainteresovani imaće prilike da vide kako paralisati bubašvabu ili naterati bubamaru da štiti svog napadača, zašto je pauk odjednom odlučio da isplete drugačiju mrežu ali i da saznaju koliko smo daleko od letovanja na Marsu, a ne u Grčkoj i selidbe u drugi grad ali na drugoj planeti. Ko su sve ti mali, pernati, neustrašivi putnici koji prate proleće, koje vrste selica letuju na našim prostorima i zašto iz nekih oblaka pada kiša, iz nekih sneg, iz nekih grad a iz nekih baš ništa? Šta se desi kad je gužva u saobraćaju oblaka pa se sudare, kako to nastaju pahulje i jesu li baš sve različite? Kako to migracije utiču na kulturu jednog naroda, koji su sve narodi ostavili trag u našoj izvornoj muzici al i zašto su Indijani Džonsu bile zabavne baš arheološke misterije?\nLjubiteljima društvenih igara preporučujemo da 30. septembra posete Muzej Vuka i Dositeja i pođu u zabavnu i edukativnu šetnju putem rimskih vojnika kroz Srbiju. Celim putem će se naoružavati znanjem a pobednik će biti onaj ko sakupi najviše znanja. Muzeju Vuka i Dositeja biće i mesto razrešavanja jezičkih nedoumica gde će svi zainteresovani na primeru moći da saznaju šta znači izreka da je “jezik živa stvar”.\nNaučna zabava ne bi bila potpuna da ne postoji i malo zdravog takmičarskog duha. Stoga, svi oni koji uživaju da pokažu svoje znanje, ove večeri treba da dođu u Baranoya caffe bar (Nikole Spasića broj 3) i oprobaju se u takmičenju protiv ekipe naučnika. One najbolje čekaju i nagrade!\nMladi koji žele da se oprobaju u ulozi naučnika i imaju veliku želju da uđu u pravu laboratoriju imaju priliku da se, do 15. decembra, prijave na konkurs Noći istraživača pod nazivom Naučni inkubator. Pet najboljih projekata biće realizovani sledeće godine u Istraživačkoj stanici Petnica. Uz stručno vođenje iskusnih mentora, u odličnoj atmosferi i dobro opremljenim laboratorijama, pobednici konkursa “Naučni incubator” će sedam dana mućkati, pratiti, gledati, meriti, razmišljati, pričati i upoznavati i na kraju u sledećoj Noći istraživača predstavi svoj rezultat.\nČetiri ćoška, EU, EVO, Viki i Lokalni, poput četiri strane sveta simbolično će označiti neobuzdane migracije ideja, znanja i evropskih vrednosti u svim pravcima i smerovima.\nKroz EU ćošak, u Francuskom institutu, svi zainteresovani dobiće priliku da prate naučne i lične priče istraživača i saznaju kako je moguće uz pomoć Evropske unije ispuniti naučne snove. Istraživanje različitih naučnih fenomena - i u EU i u Srbiji, uz pomoć različitih stipendija i evropskih projekata, predstaviće naši uspešni i mladi istraživači.\nEvo ćošak, smešten kod fontane "Borba" na Kalemegdanu, kroz igru, razgovore i kviz upoznaće posetioce Noći istraživača sa teorijom evolucije.\nLokalni ćošak, takođe kod Borbe na Kalemegdanu, vodi do istraživača različitih uzrastai njihovih različitih putanja koje inspirišu generacije mladih, osvetljavaju lokalne probleme i podsećaju na važnost nauke u svakodnevnom životu.\nU Viki ćošku, u Muzeju Vuka i Dositeja, svi zainteresovani saznaće kako mogu da postanu članovi velike zajednice koja svakodnevno doprinosi kreiranju slobodnog znanja i sakupljanju pouzdanih izvora informacija koji su dostupna celom svetu.


Ukoliko se sa sindikatima sve uredi kako treba, najkvalitetniji nastavnici ne moraju da brinu za svoj posao, izjavio je ministar prosvete Mladen Šarčević i dodao da ni učenici neće trpeti zbog racionalizacije mreže škola, već da će samo pojedini direktori postati tehnološki višak.\nOn je gostujući u četvrtak na N1 rekao da je sa sindikatima u "odličnom savezu", kao i da vode brigu o ljudima koji ostaju bez posla, pre svega, zbog malog nataliteta.\nPrema njegovim rečima, višak u prosveti se, u velikoj meri podudara sa brojem nastavnika koji odlaze u penziju.\nOn je ponovio da mu je cilj ono što je obećao na početku mandata - da se uvede sistem kvaliteta rada i dodao da za početak postoji lakši metod da se razvrsta ko radi bolje, a ko lošije, a to su prosvetna zvanja.\nŠarčević je rekao i da se radi na tome da prosvetari od jeseni ulaze u prvo zvanje koje, prema njegovoj proceni, sigurno može da dostigne 20 do 25 odsto ljudi, koji bi samim tim išli u bolji platni razred.\nKako kaže, druga i kompeksnija mera kvaliteta rada prosvetnih radnika je ishodno znanje, odnosno eksterno ocenjivanje i objasnio da će se kroz ishode učenika znati da li je nastavnik dobro radio - uzimaće se obzir eksterne ocene sa ocenama koje je učenicima dao profesor.\nTime bi, kako je objasnio nastavnici legalnim putem, vremenom mogli da dođu i do četvrte kategorije u okviru svoje platne grupe, što je plata redovnog univerzitetskog profesora.\nGovoreći o zahtevima prosvetnih radnika, ministar je ponovio da se za njihova prava "bori kao lav" i da je sve ovo vreme bio "veći sindikalac od svih njih".\n"Divlja" odeljenja otvaraju po kafanama i privatnim kućama, ministar Šarčević tvrdi: "ZATVORIĆU NELEGALNE FAKULTETE"\nKada je reč o racionalizaciji mreže škola, Šarčević je kazao da ona ima zadatak da odražava potrebe stvarnosti i da Beograd danas ne može da ima 11 mašinskih škola, kao u vreme kada je mašinska industrija u glavnom gradu zapošljavala 29.000 mašinskih radnika.\n- Ako imate u Apatinu srednju tehničku školu sa 700 đaka, i drugu tehničku školu sa 40 đaka, kakav je problem da oni pređu u veću školu. Pitanje je samo da li treba dva direktora, ja mislim da ne treba - naveo je Šarčević.


Mustafa: Srbi ne pokazuju interesovanje za ZSO\nKosovski portali danas prenose izjavu premijera Ise Mustafe na prištinskoj televiziji TV21, da Kosovo ne može uspostavi Zajednicu srpskih opština ako Srbi ne pokazuju interesovanje da se uključe u tu temu.\nPiše: Danas Online / RTK\nPriština 17. februar 2017. 15:23\nTakođe je rekao i da pitanje će vojska biti stvorena u saradnji sa Srpskom listom, a putem ustavnih amandmana.\n"Imamo Asocijaciju opština, dakle, za nas nema razloga se formira još jedna Asocijacija u slučaju da da oni koji je zahtevaju nemaju volje i ne pokazuju interesovanje da sednu i rade na ovom pitanju. Srbija je stalno tražila povratak na ovu temu u Briselu, ali ne vidimo razlog se o tome ponovo raspravlja", rekao je on.\nKomentarišući transformaciju Bezbednosnih snaga Kosova (BSK) u Oružane snaga Kosova (OSK), Mustafa je rekao: "Mi ne slušamo Srpsku listu da li treba da stvorimo vojsku ili ne, ali mi slušamo naše strateške partnere i zajedno sa njima ćemo koordinirati rad na ovom pitanju."\nOn je dodao da NATO i dve američke misije na Kosovu rade sa BSK-om i pomažu im da postanu vojska. Prema procenama, kaže Mustafa, BSK je potpuno spremna za transformaciju, a to bi trebalo da se dogoditi putem ustavnih amandmana.\nMustafa: Raznovrsnost rešava problem\nMustafa o Haradinaju: Ne može gubitnik da formira Vladu


Kvisko u Morači\nOdbojkaši Budućnosti iz Podgorice u trećem kolu Lige šampiona pod kupolom hale Morača odmeriće danas (18.30) snagu sa italijanskom Peruđom, u čijim se redovima na čelu prave legije stranaca nalazi naš internacionalac Goran Kvisko Vujović. Pored njega u dresu šampiona Italije igra niz asova, kao što su Paolo Tofoli, Česi Lebl i Novotni, Kubanc Hernandez, Poljak Šviderski i Španac Dela Fuente. Međutim, današnji duel protiv zvezda svetske odbojke nije uplašio šampione naše zemlje.\n- Italijanima priznajemo ulogu apsolutnog favorita, ali bez borbe se nećemo predati. Mi moramo da budemo na visini naših igračkih mogućnosti, čak i više od toga. Nadam se da će se publika odazvati u pravom broju i dati snagu našem mladom timu da u velikoj borbi proba da u povoljnom spletu okolnosti možda i pobedi - rekao je trener Budućnosti Igor Kolaković.\nPeruđa je u prva dva kola imala polovičan učinak u grupi D. U gostima je poražena rezultatom 3:0 od Lokomotive iz Belgoroda, dok je kod kuće sa 3:0 savladala Levski iz Sofije. Budućnost je, na premijeri, poražena u Sofiji od Levskog sa 2:3, dok je u drugom kolu bila slobodna.


GM se širi u Kini GM se širi u Kini – MOTOR blog\nNajveći u svetu proizvođač automobila, američki Dženeral motors, kaže da proširuje svoje prodajne i proizvodne kapacitete u Kini kako bi osvojio još veći deo tržišta u toj zemlji sa najbrojnijim stanovništvom.\nDirektor Dži-ema, Den Akerson, izjavio je danas na sajmu automobila u Pekingu da će kompanija ove godine u Kini otvoriti još 600 prodajnih salona, pored 2900 koliko već ima. Istovremeno, Dži-em namerava da do 2016. godine poveća proizvodnju u Kini na 5 miliona automobila godišnje, gotovo dvostruko više nego što su kompanija i njeni kineski partneri prodali prošle godine.\nDženeral motors je jedan od nekoliko međunarodnih proizvođača automobila koji se proširuju u Kini, jer očekuju da će narednih godina potražnja naglo porasti. Prošle godine u Kini je prodato više od 18 miliona automobila, dok se do 2020. očekuje prodaja od preko 30 miliona vozila.\nGM se širi u Kini was last modified: April 25th, 2012 by Goran Aničić\nOsetite BMW vozačko iskustvo na vašem PC-ju\nU Tuluzu sklopljen prvi avion A 320 opremljen uređajima “šarklet”\nGM: Neizvesna budućnost električnih vozila?


Plav: Učenici obilaze stare i bolesne\nNaslovnica NAJNOVIJE Obrazovanje Plav: Učenici obilaze stare i bolesne\nPlav – U okviru SMŠ „Bećo Bašić“ u Plavu djeluje i sekcija „Hajde da…“ čiji članovi pružaju punu podršku starim, iznemoglim i bolesnim osobama na području opštine Plav i uspostavljaju saradnju sa institucijama čija je oblast djelovanja briga o osobama sa posebnim potrebama.\nNa čelu ove sekcije su profesorica Asmina Omeragić i dr Valentina Radončić, a sekciju čine učenici ove škole koji su iz dana u dan sve aktivniji.\nUčenici ove sekcije već treći mjesec obilaze stare i bolesne osobe u njihovim domovima i pružaju im pomoć i podršku koja podrazumijeva mjerenje krvnog pritiska, nivoa šećera u krvi, kontrolu uzimanja i korišćenja ljekova, te pomoć ukoliko sami ne mogu otići da plate račun, kupe namirnice ili ljekove.\n– Formirali smo bazu podataka starijih osoba, koji će biti naša ciljna grupa. Kroz kontaktiranje njihovih izabranih doktora stvorićemo portfolio za svaku stariju osobu. Svakako da se taj spisak može proširiti, ukoliko bude postajalo interesovanje za ovu vrstu pomoći koja je volonterska i besplatna. Poslije realizovanih posjeta, učenici su ubijeđeni da starost može da bude lijepa ukoliko neko brine o starijim osobama – kazala je profesorica Asmina Omeragić.\nValentina Radončić i Asmina Omeragić su zadovoljne interesovanjem i angažovanjem učenika ove škole da pomognu starima kroz realizaciju ovog projekta.\n– Ovo je samo jedna od aktivnosti naše škole, koja podstiče društvene planove i socijalnu inkluziju, odnosno da obrazovanje mladih uključuje i aktivnost na odgovornom ponašanju prema društvenoj zajednici i sredini u kojoj žive. Naročito raduje podrška plavske srednje škole u realizaciji ovog projekta, koja je organizovala info-telefonsku liniju, prevoz učenika do određenih mjesta i kuća starijih osoba. Takođe se nadamo da ćemo u skorije vrijeme obezbijediti i potrebne medicinske aparate za mjerenje pritiska i šećera u krvi – kazale su profesorice.


Održana konferencija „Novi lideri“ – Fotkaj KG\n9 maja, 2017 13 maja, 2017 Admin Aktuelnosti, Društvo\n„Novi lideri„ je projekat studentske organizacije AIESEC koji se realizuje od 2006.gdine. Sastoji se iz jednodnevnih konferencija širom gradova Srbije i završne konferencije u Beogradu.\nU Kragujevcu su se predstavili mladi preduzetnici, lideri koji su uradili stvari kojima su pokrenuli svoje okruženje. Oni su ukratko predstavili svoje uspešne priče i potrudili se da otklone sve dileme koje mladi imaju kada krenu da razmišljaju o rešenju nekog problema.\nKonferencija je bila namenjena srednjoškolcima treće i četvrte godine, studentima, i svim proaktivnim mladima do 30 godina starosti.\nAIESEC ekonomski fakultet konferencija kragujevac Novi lideri


ZAJEDNIČKA IZJAVA MEĐUNARODNIH PREDSTAVNIKA "Poziv Mostarcima da u nedjelju izađu na izbore" - Srpskainfo\nOvo se navodi u zajedničkoj izjavi iz Delegacije EU u BiH, Ambasade Velike Britanije, Ambasade SAD, Misije OEBS u BiH, te Kancelarije visokog predstavnika.\n– Izbori moraju proteći u mirnom okruženju i u skladu sa važećim zakonskim okvirom i međunarodnim standardima. Svima koji učestvuju u ovom procesu, uključujući i nestranačke posmatrače, mora se u potpunosti omogućiti da profesionalno vrše svoje dužnosti u skladu sa postojećim pravilima i procedurama – napominje se u zajedničkoj izjavi.\nOni su pohvalili Centralnu izbornu komisiju (CIK) BiH za organizovanje izbora u Mostaru, u saradnji sa Gradskom izbornom komisijom, u teškim okolnostima.\nS obzirom na pandemiju virusa korona, potpisnici izjave apeluju na poštivanje mjera zaštite u procesu glasanja i brojanja glasova, te pozivaju nadležne organe da obezbijede svu potrebnu zaštitnu opremu, kao i poštovanje zaštitnih mjera na biralištima.\n– Konačno, pozivamo sve stranke i nezavisne kandidate koji budu izabrani u Gradsko vijeće Mostara da što prije sprovedu rezultate izbora nakon njihove ovjere, te izaberu gradonačelnika. Mostarci, koji su toliko dugo čekali da ostvare svoja prava, zaslužuju Gradsko vijeće koje će biti u potpunosti posvećeno služenju njihovim interesima – ističe se u zajedničkoj izjavi.\nLokalni izbori za Gradsko vijeće Mostara biće održani u nedjelju, 20. decembra.\nNa izborima se bira 35 vijećnika u Gradsko vijeće Mostara i to u gradskoj izbornoj jedinici koja obuhvata cijelo područje grada 13 vijećnika, a u šest izbornih jedinica gradskog područja preostala 22.\nU centralni birački spisak za lokalne izbore u gradu Mostaru upisana su 100.864 birača.\nPolitika Izborilokalni izbori 2020međunarodni predstavniciMostarPozivzajednička izjava


Pumpe u instalacijama grejanja ->Cirkuilacione pumpe Wilo->Wilo Stratos\nCirkulacione pumpe Unacl\nVisoko efikasne pumpe, sa vlažnim rotorom, odgovarajućih karakteristika garantuju adekvatno snabdevanje toplotom u svim cirkulacionim sistemima grejanja, smanjenje energetskih troškova i sprečavanje pojave šumova.\nStepen iskorišćenja hidraulike i motora određuje ukupan stepen efikasnosti pumpe. Obe komponente su dvostruko veće u odnosu na standardne pumpe sa vlažnim rotorom, koje su korišćene u tehnici zgrada.\nUpotreba ECM tehnologije drastično smanjuje godišnju potrošnju energije u odnosu na konvencionalne pumpe. EC (Electronically Commutated) predstavlja elektronski komutirani motor. Njegova je osnova sinhroni motor sa rotorom sa stalnim magnetima. Obrtno magnetno polje se proizvodi elektronskom komutacijom, tako što se namotaji statora ciljano aktiviraju za neophodno stvaranje električnih i magnetnih polova.\nVeličina protoka cirkulacione pumpe zavisi od potrebne toplotne snage/snage hlađenja sistema koji se snabdeva.\nOvo varira u skladu sa:\nuticaja toplote iz drugih izvora\nuticaja hidrauličnih regulacionih uređaja, itd.\nCirkulaciona pumpa konstruisana za maksimalno opterećenje prilagođava se stalnim upoređivanjem zadate i stvarne vrednosti radnom stanju sistema. Ovom automatskom regulacijom snage, a time i potrošnje struje pumpa se prilagođava stvarnim potrebama sistema.\nZbir ovde opisanh mera omogućava da se sa visoko efikasnim Wilo-Stratos pumpama postigne ušteda energije do 80 % u odnosu na konvencionalne standardne pumpe.\nWilo-Stratos je jedinstvena visoko-efikasna pumpa sa vlažnim rotorom u svetu sa sledećim prednostima:\nušteda energije do 80% u odnosu na standardne pumpe\nza sve sisteme grejanja, klimatizacije i hlađenja u temperaturnom opsegu od -10 °C do +110 °C\nautomatsko prilagođavanje karakteristika pumpe kontinualnim promenama hidraulike sistema\nsprečavanje šumova kao posledice promene protoka\nsigurnost i konformnost za vreme montaže i rada


Er Srbija obustavlja letove iz Beograda za Istanbul | Air Serbia\nEr Srbija obustavlja letove iz Beograda za Istanbul\nEr Srbija je odlučila da od 14. marta obustavi letove između Beograda i Istanbula.\nOdluka je doneta zbog sve manjeg obima direktnog putničkog saobraćaja i pada prihoda na ovoj liniji, koji nisu u skladu sa očekivanjima kompanije. Ovom odlukom se sledi primer drugih avio-kompanija koje su se povukle sa turskog tržišta.\nErbas A319 koji trenutno obavlja letove za Istanbul biće prebačen na druge, profitabilnije linije, da bi se kapaciteti avio-kompanije na najbolji mogući način iskoristili da odgovore potražnji u celokupnoj mreži naše avio-kompanije.\nEr Srbija će nastaviti da opslužuje tursko tržište sezonskim letovima preko svog čarter brenda, Avioleta, a istražuju se i dodatne mogućnosti za obezbeđivanje vazdušne veze sa Turskom preko drugih partnera.\nSvim putnicima na ovim letovima biće ponuđene alternativne mogućnosti za putovanje ili će im novac biti vraćen.\nPutnicima se savetuje da se za dodatne informacije obrate Kontakt centru putem brojeva 0800 111 528 iz Srbije ili +381 11 311 21 23 iz inostranstva.


Spomenik u Prištini podignut povodom proglašenja nezavisnosti Kosova - ilustracija\nKosovski ministar unutrašnjih poslova, Bajram Redžepi, u izjavi za RSE kazao je da je ideja o podeli Kosova koju sve češće pominju zvaničnici u Beogradu, neprihvatljiva.\n“To je regresivna ideja za koju nema mesta. Dok mi pokušavamo da budemo deo ujedinjene Evrope takve ideje su neprihvatljive, i za našu vladu i za međunarodnu zajednicu”, poručio je on.\nRedžepi je dodao da je Srbiji jasno kazano da političke teme ili teme oko podele Kosova neće nikada biti na stolu tokom razgovora Prištine i Beograda.\nSlično je izjavio i američki ambasador na Kosovu, Kristofer Dell. U intervjuu za javni servis, RTK, on je kazao da pitanja teritorijalnog integriteta i statusa nisu i neće biti tema razgovora, dok je ideje o teritorijalnim podelama ili promenama granica Dell nazvao zastarelim idejama 19. veka.\n“Politika 19. veka bila je povezana sa crtanjem granica, pomeranjem granica, te kretanjem stanovništva. To nije politika 21. veka u Evropi. Mislim da su to sasvim nebitne ideje u savremenom kontekstu”, kazao je Dell.\nSa druge strane, kosovski analitičar Shkelzen Maliqi, smatra da podela Kosova za Srbiju predstavlja formulu za priznanje, odnosno kompenzaciju u slučaju priznanja nezavisnosti Kosova. On međutim tako nešto smatra veoma rizičnim po region.\n“To nije lako ostvariti, velike su smetnje u Briselu i Washingtonu, koji onda smatraju da bi time, ne samo na Kosovu već i na Balkanu, došlo do revizije već postignutih dogovora. Poljuljao bi se i Dejtonski sporazum i tako dalje. Ukoliko bi se to prihvatilo, otvorila neka druga pitanja kao što je Preševska dolina”, ocenio je Maliqi.\nMatoshi: Kosovska strana greši\nMaliqi je dodao da Srbija teži da što pre dođe do rešenja ili dogovora u vezi sa Kosovom kako bi joj se zapravo otvorio put kandidature u Evropskoj uniji.\nU međuvremenu, šefica prištinskog tima za razgovore sa Beogradom Edita Tahiri ocenila je da se Srbija trudi da izmeni karakter razgovora sa kosovskim zvaničnicima.\nPrema njenim rečima, beogradska strana ima tendenciju da se izbegne zvanična agenda i pokušava da nametne političke teme.\nKosovski publicista, Halil Matoshi, pak smatra da je problem u Prištini, pošto su zvaničnici ušli u ove razgovore, kako je rekao u sopstvenom interesu bez strategije, bez dozvole Skupštine i bez ikakve transparentnosti.\n“Prema tome, ovi razgovori su ušli u ćorsokak, a to je izgleda shvatila i sama šefica pregovaračkog tima Edita Tahiri. Kosovo je definitivno rešeno pitanje i ne postoji nešto kao što je problem Kosova. A o problemu severa Kosova trebalo bi da razgovaraju Vlada Kosova i predstavnici kosovskih Srba. Kosovska strana greši, zato što svaka računica o severu zemlje šteti kosovskom balansu i može odneti naš region u nove konflikte”, kaže Matoshi.


Lučić: Srbija nema dovoljno radiologa | Autonomija\nLučić: Srbija nema dovoljno radiologa\nŠkolovanje radiologa je skupo i dugotrajno, a značajan broj onih koji se iškoluju i obuče za radiologe u Srbiji, potom odlaze da rade u inostranstvo\nPredsednik Udruženja radiologa Srbije Miloš Lučić upozorio je danas, povodom Prvog internacionalnog dana radiologije, na činjenicu da u Srbiji nema dovoljno radiologa.\n„Školovanje radiologa je skupo i dugotrajno, a značajan broj onih koji se iškoluju i obuče za radiologe u Srbiji, potom odlaze da rade u inostranstvo“, rekao je Lučić agenciji za Autonomiju.\nOn je dodao da se mora podići svest o ovom problemu, imajući u vidu značaj radiologije u pravovremenom i sigurnom dijagnostifikovanju tretmanu pacijenata.\nSutra će po prvi put u istoriji biti obeležen Internacionalni dan radiologije. Taj datum je odabran jer je 8. novembra 1895. godine Vilhelm Konrad Rentgen otkrio postojanje iks-zraka.\nCilj ustanovljavanja ovog dana je da se istakne suštinska uloga radiologa kao važnog elementa medicinskog tima u različitim kliničkim scenarijima, kao i na visoke edukativne i profesionalne standarde koji se zahtevaju od osoblja koje radi na polju medicinskog imidžinga.\nInternacionalni dan radiologije ustanovili su Evropsko udruženje radiologa (ESR), Udruženje radiologa Severne Amerike (RSNA) i Američki koledž za radiologiju (ACR), a u obeležavanju učestvuje i Udruženje radiologa Srbije.\nTema Prvog internacionalnog dana radiologije je onkološki imidžing, s ciljem da se istakne značajna uloga koju igra radiologija u svim fazama borbe protiv karcinoma, od rane detekcije i prevencije do monitoringa terapije.


Biznis Autor:Milica Rilak05. mar. 202017:09 > 07. mar. 2020 11:50\nPočetak izgradnje fabrike Barry Callebaut / FOTO TANJUG/ JAROSLAV PAP/ bk\nDok je za predsednika Aleksandra Vučića potpuno opravdano davanje 12 miliona evra subvencija za fabriku čokolade, za ekonomistu Mihaila Gajića reč je o "Superhik subvenciji", a profesor Ljubodrag Savić ocenjuje da je ovo "bolje od motanja kablova".\nŠvajcarska kompanija Barry Callebaut dobila je subvenciju od 12 miliona evra kako bi u Srbiji investirala ukupno 50 miliona evra u fabriku čokolade i razvojni centar.\nPlanirano je da se u okviru kompleksa u Novom Sadu zaposli ukupno 100 radnika, što znači znači da je švajcarski investitor dobio čak 120.000 evra po novootvorenom radnom mestu.\nEkonomista Mihailo Gajić smatra da u ovom slučaju dodela subvencije nema smisla i da se to “vidi iz aviona”.\nRekorderi u subvencijama\nIako je „Bari Kalebo“ dobio impresivnih 120.000 evra za svakog novog radnika, rekord i dalje, prema istraživanju koje je objavio list „Danas“, drži FIAT sa 150.000 evra.\nFIAT, međutim, nije taj novac dobio direktno „po radniku“, već u vidu državne pomoći i davanja lokalne samouprave, i to u periodu dužem od deset godina.\n„Rauh“ je, sa druge strane, dobio 73.000 evra po novozaposlenom, i to ukupno 2,2 miliona evra za 30 novih radnika.\n“Radi se o ‘Superhik subvenciji’, jer građani čija je prosečna zarada relativno niska u odnosu na evropske standarde plaćaju poreze i pune budžet iz koga se novac daje vlasnicima velikih, uspešnih preduzeća”, kaže Gajić za Nova.rs,\nMišlen je, takođe, za zapošljavanje novih 50 radnika u pirotskom „Tigru“ dobio 60.000 po novozaposlenom, odnosno ukupno 30 miliona evra.\nIz Ugovora o dodeli sredstava podsticaja, koji je objavio VOICE, vidi se inače da se “Bari Kalebo” obavezao da zaposlenima isplaćuje zaradu najmanje za 20 odsto višu od minimalca. Švajcarska kompanija je, prema istom izvoru, u 2018. imala konsolidovani prihod od preko 3,2 milijarde evra, prenela je „Nova Ekonomija“.\nGajić podseća da deo ekonomske struke podržava subvencionisanje u slučaju kada investitor donosi nove tehnologije u domaću privredu, ali da u ovom slučaju ni taj preduslov ne stoji.\n“Domaća konditorska industrija dobro posluje, izvozi i poseduje kvalitetne brendove”, dodaje Gajić.\nIstiče i da sada, kada privreda Srbije beleži visok rast od 4 odsto BDP u 2019. i najveći priliv investicija u regionu, nema razloga da se politika subvencionisanja nastavi.\nSavić: Bolje nego motanje kablova\nProfesor Ekonomskog fakulteta u Beogradu Ljubodrag Savić, sa druge strane, smatra da se dodeljena subvencija može opravdati ukoliko „Bari Kalebo“ bude proizvodio gotov ili makar poluproizvod višeg stepena obrade.\nRukovodstvo fabrike najavilo je, inače, da će fabrika imati početni kapacitet od 50.000 tona, i da je planirano da kupce iz jugoistočne Evrope snabdevaju čokoladama, smešama i punjenjem iz srpskog pogona.\n„Subvencije su dobijale i fabrike u kojima se samo ‘motaju kablovi’ pa je fabrika čokolade koja planira da koristi sirovine iz Srbije ipak korak unapred u odnosu na čiste radnointenzivne delatnosti“, rekao je Savić za Nova.rs.\nSavić naglašava da bi naša država morala da radi na privlačenju investitora koji bi u Srbiji proizvodili finalni proizvod, jer tek na tom nivou domaće firme mogu da učestvuju u proizvodnom procesu kao dobavljači i da osete korist od politike subvencionisanja.\nPodsetimo, predsednik Srbije Aleksandar Vučić je rekao da je država dala toliku podršku kompaniji zbog visine investicije.\n„Švajcarci su mogli da dobiju i više da su tražili, s obzirom na značaj koji će ta investicija imati za lokalnu sredinu i celu Srbiju, iz ugla rasta izvoza i supstitucije uvoza“, rekao je Vučić.\nAleksandar Vučićfabrika čokoladeljubodrag savićMihailo Gajićsubvencija


Nelt otvorio novu skladišnu halu u I. Sarajevu u koju je uloženo 4 miliona eura - Akta.ba\nNova skladišna hala kompanije Nelt d.o.o danas je svečano otvorena u Istočnom Sarajevu, pred više od 200 zvanica.\n10.10.2019. 15:32 / Izvor: Akta.ba\nNova skladišna hala kompanije Nelt d.o.o danas je svečano otvorena u Istočnom Sarajevu, pred više od 200 zvanica, čime je obezbijeđeno unaprijeđenje poslovnih aktivnosti na prostoru Bosne i Hercegovine i potvrđena dugoročna perspektiva ove kompanije.\nInvesticijom od 4 miliona eura, koji su uloženi u novu skladišnu halu, infrastrukturu kompanije Nelt u Bosni i Hercegovini sada čini 3.600 m2 kancelarijskog i preko 12.000 m2 skladišnog prostora u ambijentalnom, hlađenom i smrznutom režimu.\n"Investiranje u nove kapacitete rezultat je organskog rasta kompanije i potreba tržišta i naših klijenata", kazao je Goran Cerovina, izvršni direktor Nelta doo.\nNaglasio je da su izgradnjom nove hale prošireni skladišni kapaciteti za 5.000 paletnih mjesta, te da nastavljaju da šire distributivne kapacitete.\n"Želimo da pridobijemo nove partnere kako u dijelu distribucije, tako i u dijelu logističkih usluga", istakao je on.\nDodao je da su infrastrukturom pokriveni na tri lokacije i to u Istočnom Sarajevu, Banjoj Luci i Bijeljini, kao i u Mostaru i Bihaću, ali da su slobodni za proširenje.\nMiloš Jelić, izvršni direktor Nelt Grupe, obraćajući se zvanicama rekao je da izgradnjom ovog objekta pokazuju da rade u skladu sa strategijom da obećanja pretvaraju u djela.\n"U proteklom periodu imali smo značajan investicioni ciklus u Bosni i Hercegovini i Srbiji, jer želimo da ovakvim objektima poboljšamo našu uslugu. Želimo da ovakvim investicijama ojačamo našu organizaciju u smislu naših sposobnosti i odgovora novim izazovima", poručio je Jelić.\nInače, izgradnja ovog objekta obilježila je prošlu i ovu godinu u Opštini Istočna Ilidža.\n"Zahvaljujući kompaniji koja je lider u ovoj oblasti u BiH, zaposlen je veliki broj radnika sa naše opštine. Radi se o značajnoj investiciji na koju smo izuzetno ponosni", izjavio je načelnik Marinko Božović, nadajući se da su u proteklom periodu uradili sve da ova investicije ide nesmetanim tokom.\nKako je kazao, pri izboru lokacije ključna odluka je bila da se radi o mjestu koje je dostupno magistralnom putu i izrazio nadu da će kompanija NELT širiti svoje kapacitete za koje će im stajati na raspolaganju.\n"Mi u ovoj poslovnoj zoni, koju je otvorila upravo kompanija Nelt, radimo na nastavku aerodromske ceste, izgradnji mosta preko rijeke Željeznice i tako stvaramo uslove za dolazak novih investitora na površini od preko 200 duluma zemlje", istakao je on.\nU posljednje dvije godine, kompanija NELT bilježi rast prihoda za 28% i 40 novih uposlenika.\nProjektovanim neto prihodima od skoro 110 miliona eura ovo je još jedna uspješna poslovna godina za Nelt, koji je ove godine prepoznat u top 3 najpoželjnija poslodavca u sektoru distribucije u BiH u okviru istraživanja posjetilaca portala Posao.ba, a dobitnik je i prestižne regionalne nagrade "Sarajevo Business Bridge Awards 2019" u kategoriji "Business of the Year".\nKompanija Nelt u BiH je dio jednog od najuspješnijih poslovnih sistema u regionu, Nelt Grupe, koja danas zapošljava 4.000 ljudi u 14 kompanija, na 11 tržišta u Jugoistočnoj Evropi i Africi.


Assad Annanu: Teroristi blokiraju rješenje\nSirijski predsjednik u razgovoru sa Annanom za sukob u Siriji optužio "terorističke grupe" (EPA)\nSirijski predsjednik Bashar al-Assad rekao je tokom sastanka sa izaslanikom Ujedinjenih naroda i Arapske lige Kofijem Annanom da je njegova zemlja spremna na “svako pošteno nastojanje” da se okončaju nemiri koji traju već godinu, ali je istovremeno okrivio “terorističke grupe” da blokiraju rješenje u Siriji, prenijela je sirijska novinska agencija SANA.\n“Sirija je spremna da pretvori u uspjeh svaki iskren napor da se nađe rješenje za događaje čiji smo svjedoci”, izjavio je Assad na sastanku održanom u Damasku u subotu, piše SANA.\n“Nijedan politički dijalog ili aktivnost ne mogu uspjeti dok ima naoružanih terorističkih grupa koje djeluju i šire haos i nestabilnost”, rekao je sirijski predsjednik Annanu.\nZajednički predstavnik generalnog sekretara UN-a i Arapske lige za Siriju doputovao je u subotu u glavni grad te zemlje Damask u posredničku misiju.\nOčekuje se da će bivši generalni sekretar UN-a pokušati dogovoriti prekid ratnih aktivnosti između vladinih snaga i pripadnika Slobodne sirijske armije, koja se zalaže za svrgavanje vlasti predsjednika Assada.\nU subotu će se, također, u egipatskoj prijestolnici Kairu održati redovna sjednica savjeta Arapske lige na nivou ministara vanjskih poslova na kojoj će jedna od glavnih tema biti situacija u Siriji.\nOčekuje se da će na raspravi šefova diplomatije arapskih zemalja učestvovati i ministar vanjskih poslova Rusije Sergej Lavrov, koji je stigao u Kairo.\nŠef ruske diplomatije, kako izvještavaju ruske agencije, iza zatvorenih vrata u jednom kairskom hotelu sreo sa Annanom.\nIstovremeno, svjedoci su za Al Jazeeru rekli da su sirijske vojne snage počele bombardirati grad Idlib, što će, prema mišljenju analitičara, samo povećati pritisak na bivšeg generalnog sekretara UN-a Annana, koji ne prihvata međunarodnu vojnu intervenciju kao opciju za Siriju.\nOn je u četvrtak na konferenciji u Kairu, na poziv predsjednika opozicijskog Sirijskog nacionalnog vijeća Burhana Ghaliouna da se pokrene međunarodna vojna intervencija u Siriji, rekao da bi takva akcija samo pogoršala stanje u zemlji.\nGhalioun s druge strane tvrdi da je dijalog sa Assadovom vladom nemoguć sve dok njegove snage nastavljaju bombardirati sirijske gradove.\nGeneralni sekretar UN-a Ban Ki-Moon je rekao da će Annanova posjeta Siriji trajati oko 24 sata.\n„On će napustiti Damask u nedjelju i razgovarati sa liderima opozicije izvan zemlje“, rekao je Ban, dodavši da će Annan također posjetiti i druge zemlje u regiji.\nU petak je širom Sirije poginulo 54 ljudi, gotovo polovina u napadu vladinih snaga u provinciji Idlib, saopćila je sirijska organizacija za zaštitu ljudskih prava sa sjedištem u Londonu.\nU Idlib, koji se nalazi sjeverno od Homsa te je također uporište pobunjenika protiv Assada, dolaze pojačane vladine snage te se pretpostavlja da je ovaj grad njihova sljedeća meta, nakon borbe za Baba Amr.\n„Trideset tenkova je ušlo u moje naselje u sedam sati ujutro i oni pucaju na kuće“, rekao je Karam Abu Rabea, stanovnik naselja Karam al-Zeitoun u Homsu.\nČelnica UN-a za humanitarne poslove Valerie Amos, nakon posjete Homsu u petak je u Ankari rekla da je bila „pogođena“ kada je vidjela koliko je devastiran ovaj grad.\nU Siriji je, prema najnovijim podacima, poginulo 8.458 osoba u sukobima vladinih snaga i pripadnika opozicije, koji su počeli prije godinu.\nValerie Amos: Homs je potpuno uništen\nŠefici ureda UN-a za humanitarna pitanja nije bilo omogućeno da uđe u područja koja drže opozicione snage.\nAnnan u subotu na sastanku s Assadom\nKofi Annan, izaslanik UN-a i Arapske lige za Siriju, planira se sastati i sa opozicijom prije odlaska u nedjelju.


Atheist Rap, Goblini, Ritam nereda: Beer fest i dalje nije isplatio muzičare - Trecisvijet.com\nNeki od bendova koji su prošle godine nastupali na Beer festu objavili su na svoji zvaničnim stranicama na društvenim mrežama da taj muzički festival ni do danas nije muzičarima isplatio honorare u celosti i ne obaveštva ih zašto se to desilo niti kada će biti isplaćeni. To su naveli Bjesovi, Goblini, Atheist rap, Del Arno bend, E-play, Love Hunters, Ritam nereda, YU grupa… Beer fest održan je prošle godine u avgustu.\n„Mi, većina bendova koji su 2021. godine nastupili na Beer Fest-u, obaveštavamo javnost da najveći muzički festival u zemlji ni do danas nije muzičarima isplatio honorare u celosti i prave se mrtvi, ne obaveštavajući nas gde je zapelo, kako je smelo da zapne i kada ćemo biti isplaćeni. Za razliku od nekih kolega, rok scena nije uznemiravala preterano javnost proteklih godina, iako je i nama, usled pandemije, rad bio onemogućen, pa time i prihodi. Sada, kada su koncertne aktivnosti koliko-toliko vraćene, najveći festival i njegovi sponzori dozvoljavaju sebi ono što ni sa jednim od neuporedivo manjih festivala nije slučaj: da besramno duguje novac ljudima koji su svoj posao pošteno obavili, strpljivo pre toga deleći sudbinu sa svima ostalima koji takođe nisu mogli da rade u prethodnom periodu“, naveli su oni u svojim objavama.\nNa ovaj način, kako su naveli bendovi, Beer Fest – na kome je sviralo preko 60 bendova – nemali broj porodica uvaljuje u finansijske probleme, ne pružajući im čak ni objašnjenje.\n“Naše je, valjda, da i dalje ćutimo, čekamo i bavimo se razumevanjem, jer smo tobože manje finansijski ugroženi nego festival tog ranga i njegovi sponzori. Ovim putem javljamo: mi na to ne pristajemo. Ukoliko Beer Fest zaista ne preza od toga da na svoje ime baci ovakvu javnu ljagu, čiji će se eho sigurno lepo odraziti na naredne godine, želimo da bude jasno: potrudićemo se da ta ljaga bude sasvim u skladu sa zasluženim – javna i duboka. Preduzećemo sve aktivnosti koje su u našoj moći da ovo isteramo do kraja, i medijski i putem pokretanja tužbi. Na kraju, ostaje gorko pitanje da li je zaista moguće da je sve to potrebno kako bi se neko naterao na notornu odgovornost i preuzimanje sopstvenih obaveza, jasno definisanih ugovorom. U njemu stoji da je rok isplate bio 31. avgust 2021.”, dodaje se.\nBendovi su najavili i da će javnost od sada biti redovno obaveštati o toku ovog slučaja, pozivajući sve kolege da solidarno stanu uz njih u toj borbi.\nPost su do sada objavili Bjesovi, Goblini, Atheist Rap, Del Arno bend, E-play, Love Hunters, Ritam nereda… a podelili su ga i neki od muzičara koji nisu učestvovali na prošlogodišnjem Beer festu.


Početna Za dve godine brzim putem do Šapca\nZa dve godine brzim putem do Šapca\nPoseta potpredsednice vlade Zorane Mihajlović sa njenim timom, predstavlja nastavak aktivnosti započetih prilikom septembarske posete predsednika Srbije Aleksandra Vučića Loznici kada je predstavljen programa ubrzanog razvoja kojim treba, pre svega, da se zaustavi demografsko pražnjenje ovog dela Srbije. Ona je prisustvovala postavljanju table s novim imenom ulice poznatog lozničkog novinara Božidara Kićovića, čime je započelo imenovanje 677 ulica u ovom gradu u okviru projekta adresnog registra. Mihajlović je najavila da će u narednih godinu dana biti realizovan projekat adresnog registra, kojim će svako mesto u Srbiji dobiti naziv ulice i broj. "Sve to realizovaćemo bez ikakvih troškova za građane, jer će svi moći da besplatno zamene svoja lična dokumenta", rekla je danas Zorana Mihajlović.\nGradonačelnik Loznice Vidoje Petrović kaže da je Loznica prvi grad gde su uz podršku koordinacionog tela vlade Srbije svi građani dobili validnu adresu, sa ulicom i brojem i naglasio da će najviše koristi od sprovođenja projekta adresnog registra imati građani.\nPotpredsednica Vlade Srbije Zorana Mihajlović i saradnici imali su radni sastanak sa čelnicima gradova i opština Mačvanskog upravnog okruga a potom uručila rešenja o ozakonjenim objektima Predraga Cvetinovića i Milutina Đuričića. - Naš cilj je da u svakom pogledu integrišemo ovaj prostor gde će Loznica biti generator razvoja regiona i pograničja sa Bosnom i Hercegovinom. - Današnji dijalog u Loznici bio je primer kako nosioci javnih funkcija iz lokalnih samouprava i vlade rade u interesu građana", istakao je Vidoje Petrović gradonačelnik Loznice. Prema rečima Mihajlovićke dve glavne poruke današnjeg dijaloga su da će brzi put Loznica - Šabac biti izgrađen do 2020. godine i da će, za godinu dana adresni registar zaživeti u celoj Srbiji, pa "neće biti ulice bez naziva ili broja". U planu je, prema rečima Zorane Mihajlović i rekonstrukcija zgrade železničke stanice i koridora pa bi već 1. septembra posle više godina ovuda mogli da se kreću putnički vozovi.\nRadovi u Opštoj bolnici\nU Opštoj bolnici u Loznici u toku su radovi na ...\nStigla pomoć kosmetskim porodicama\nPosle veoma uspešno organizovane decembarske revije ...\nUspešno se nastavlja akcija u kojoj ITAcademy, kao deo ...\nLešničani pomogli Kosmetu\n„Lešnica za Kosmet", naziv je ...\nBojana i Zdravko sportisti godine\nNajboljim sportistima i klubovima Loznice u 2018. su ...\nRebalans, takse, statut\nOdbornici Skupštine grada Loznice su 27. decembra ...


Други Дигитални самит Западног Балкана | Fakultet organizacionih nauka\nPočetna / Vesti osnovne studije / Drugi Digitalni samit Zapadnog Balkana\nRepublika Srbija biće domaćin drugog Digitalnog samita Zapadnog Balkana, koji će biti održan 4. i 5. aprila 2019. godine, u Palati Srbija u Beogradu.\nOvaj važan skup okupiće ministre odgovorne za informaciono društvo i digitalnu agendu partnera zapadnog Balkana i EU, kao i predstavnike evropske komisije, predstavnike IT industrije i privrede iz regiona i sveta, kako bi se izneli najbolji rezultati digitalne transformacije, kao i razmenile ideje i dali predlozi za unapređenje IKT sektora u ovom delu Evrope.\nOvo će verovatno biti najveći digitalni skup regiona ove godine. Samit organizuju zajednički Vlade šest ekonomija Zapadnog Balkana, okupiće više od 3.000 učesnika iz preko 30 ekonomija, uz oko 200 govornika na 3 paralelna konferencijska programa. U izložbenom delu učestovaće oko 80 izlagača i sve to u Palati Srbija (bivši SIV) na Novom Beogradu.\nBudite slobodni da obavestite sve zainteresovane da su otvorene http://akreditacija.gov.rs/ . Akreditacije su besplatne, ali će se prijave primati do popune kapaciteta, a najkasnije do 25. marta, te je preporuka da se prijave popune što pre. Prilikom prijave je neophodno da popunite formular koji je dostupan na opciji „učesnici samita“.\nViše informacija možete pročitati na linku u nastavku: